recursal/SuperWikiNEXT-32B huggingface dataset:
**佳麗貸**係中國喺2017年左近開始出現嘅一種另類借貸服務，以女性為服務對象，以「低利息、無抵押、放款快」招徠，女性嘅「顏值」越高，借到嘅錢就越多。呢種借貸服務一般被視為犯法，而且實際上利息極高，涉及性相關嘅威脅，搵唔到錢嘅話可能要提供性服務，甚至捐卵還債。有經濟學者就分析，中國經濟增長走下坡，好多人唔夠工作機會同人工，又問唔到銀行借錢，結果就衍生咗好多呢啲不法嘅借貸模式。

除咗佳麗貸，中國仲有好多其他另類「裸貸」、「醫美貸」借貸服務，但性質都係要女性錢債肉償。

成因
--

經濟學者羅家聰（末日博士）喺2020年12月接受香港蘋果日報嘅時候話，呢啲種另類借貸服務出現嘅表面原因係年青人易呃，但實際同整個經濟環境有關。佢話，呢十幾年嚟，內地經濟增長持續走下坡，就業機會少，大學生畢業後好難搵工，搵到工人工亦唔高。另外，有啲冇辦法讀落去嘅大學生想做生意，但佢哋好難問到銀行借錢，加上好多呢啲另類借貸公司嘅出現，亦令佢哋覺得借錢好正常。

財經專欄作家渾水就話，呢個現象同內地對借貸嘅監管向來較寬鬆有關，內地借貸市場好容易衍生一啲騙案，成個生態唔健康。

資料來源
----

1. 1 2 3 4  〈長沙逾700女陷「佳麗貸」 被迫賣淫捐卵還債 分析：借錢變常態 監管不力 ｜ 蘋果日報〉. 《Apple Daily 蘋果日報》 (香港中文). 原著喺2020-12-12歸檔. 喺2020-12-12搵到.
2. ↑  〈"佳丽贷"——繁华夜幕后的黑恶之果-新华网〉. *www.xinhuanet.com*. 原著喺2021-02-11歸檔. 喺2020-12-12搵到.
3. ↑  聯合新聞網 (20201211T133016Z). 〈長沙700多名女性墜入「佳麗貸」陷阱 被迫「肉償」 | 聯合新聞網：最懂你的新聞網站〉. 《聯合新聞網》 (中文). 喺2020-12-12搵到. `{{cite web}}`: Check date values in: `|date=` (help)
4. ↑  自由時報電子報 (2017-11-27). 〈歪風！ 中國「佳麗貸」看長相放款 還不起就陪酒 - 國際〉. 《自由時報電子報》 (中文). 喺2020-12-12搵到.
5. ↑  TVBS. 〈陸推「佳麗貸」看顏值放款 還不起就推下海│TVBS新聞網〉. *TVBS* (臺灣中文). 喺2020-12-12搵到.
**佳牌阿拉伯五型**（Guy Arab V）係英國佳牌喺1962年推出嘅前置引擎巴士，佢取代咗佳牌阿拉伯四型。

阿拉伯五型同阿拉伯四型唔同嘅地方係五型嘅車陣改良咗，令巴士地台可以整低啲，方便用前門上落。同阿拉伯四型一樣，阿拉伯五型一樣有單層同埋雙層版，雙層版全長27呎或30呎，而單層版全長25呎至到近36呎。阿拉伯五型較普遍採用嘅引擎係吉拿6LW或者吉拿6LX，不過有十架喺1963年付運Wolverhampton嘅阿拉伯五型係配AEC AV590引擎，另外喺1965年付運卡迪夫嘅其中一架阿拉伯五型係配Ruston Paxman 6YDA MkII風冷引擎。波箱選擇有佳牌非同步嚙合或者佳牌半自動，後來亦有用丹拿嘅Daimatic半自動。

阿拉伯五型繼續以英國為主要市場，主要係整成雙層巴士，另外亦有出口到海外。香港嘅中華巴士亦繼阿拉伯四型之後，大量買入阿拉伯五型。1963至1972年，中巴引入咗106架25呎阿拉伯五型單層巴士、40架35呎7吋阿拉伯五型單層巴士、125架30呎阿拉伯五型雙層巴士同埋44架28/29尺阿拉伯五型雙層巴士，全部用Metal Sections車身。去到1970年代，中巴將105架25呎同埋全部35呎7吋阿拉伯五型單層巴士重建成雙層巴士，其中後者更要將軸距改短3呎半，又買咗16個二手30呎阿拉伯五型底盤並改用新車身（6架係用亞歷山大CB車身）。1970年代尾開始，中巴再同144架30呎阿拉伯五型底盤（包括9架二手車）換新嘅亞歷山大CB車身。阿拉伯五型雙層巴士一直去到1996年至退出常規嘅載客服務，最後一架喺1997年3月退役。另外中巴亦曾經將多架阿拉伯五型巴士改裝成工程車，有啲喺1998年9月1號中巴專營權完咗之後賣咗畀新世界第一巴士。

英國政府自1968年開始資助巴士公司買後置引擎巴士，以推行一人控制模式。英國最後一架阿拉伯五型喺1969年交貨，但佳牌繼續為香港中華巴士出阿拉伯五型，直到1970至1971年。

參考
--

1. ↑  Harvey, David (2014). *West Bromwich Corporation Buses* (英文). 英國: Amberley Publishing. ISBN 9781445638362. `{{cite book}}`: Cite has empty unknown parameter: `|month=` (help)
2. ↑  Cardiff Air-cooled Guy Now in Service，*Commercial Motor*，1965年4月2號

* Davis, Michael C. (1998). *Hong Kong Buses - China Motor Bus - 65 Years* (英文). 英國: DTS Publishing. ISBN 9781900515108. `{{cite book}}`: Cite has empty unknown parameter: `|month=` (help)

|  |  |
| --- | --- |
|  | 維基同享有多媒體嘅嘢：**Guy Arab V** |
**來來超級市場**（葡萄牙文：Supermercado Royal Companhia Limitada，英文：Royal Supermarket Company Limited），又叫**來來超市**，係依家澳門最大型嘅連鎖超級市場，市場佔有率大約有三成。佢係榮豐集團嘅子公司，總部喺慕拉士大馬路181-183號來來集團大廈五樓，董事總經理係曾憲程。

來來超市喺2006年開始擴展業務，2008年開始有藥房同賣電器、傢俬、燈飾、廚具。

來來超級市場(大明閣分店)

業務
--

第一間來來超級市場喺1997年正式營業。

2015年，來來超級市場喺澳門設有30間分店，喺澳門半島同氹仔，其中澳門半島分店較多。

相關事件
----

消費者委員會喺2020年5月4號夜晚發新聞稿話最近收到好多關於來來超市投訴。消委調查之後，發現超市無清晰標示出售商品嘅實際最終售價，又無確保商品價格資訊嘅準確同清晰，資訊有誤導，有損消費者權益。之後，俾消委會撤銷「誠信店」標誌。

2020年5月6號，來來超級市場對造成影響市民道歉。之後嚟5月8日發公告，願意設立價格監督計劃同提供額外優惠活動。

參考
--

1. ↑  〈品牌故事@澳門 來來超級市場〉 (PDF). 文匯報. 2010年12月2日A33版. 原著 (PDF)喺2021年3月1日歸檔. 喺2021年2月26日搵到. `{{cite news}}`: Check date values in: `|date=` (help)
2. ↑  澳門消委會指「來來超市」涉抬價　取消其誠信店資格

睇埋
--

* 新苗超級市場
* 百佳超級市場

出面網頁
----

* 來來超市官方網站
**黃老**，哲學一門，黃指黃帝，老指老子，以道家為本，加入法家、名家、陰陽家、墨家、儒家一啲原素，綜合而成。喺戰國時出現，演化成漢初七十年政治哲學，武帝劉徹後借儒術粉飾太平滿足自己，廢黃老，政治哲學為人所忘。其時司馬遷寫史記，實則以史推崇黃老。後漢道家、陰陽家合流，轉為求仙術，稱黃老道，已非漢初黃老。黃老道經張角等多代演化成道教。黃老傳世文獻唔多，至出名有淮南子，直至馬王堆漢墓，發現帛書老子，背面有其他經文，先至揭開當時黃老面貌。

黃帝為戰國突然推冒起傳說帝王，唔見於尚書，春秋時所無，記戴紛雜，綜合都難倒司馬遷。司馬遷寫史記先至定形。推斷同齊國有關，齊人好幻想，多神怪故事，亦有說田齊奪姜齊，推黃帝以示其源流。齊人好辯論，設稷下學宮。稷下學宮門生眾多，各家思想參雜，傳播到各國，尤其係法家、陰陽家。黃帝個名同陰陽五行有關，既得神格，漸漸加到各種技術，成為無所不包嘅始祖，甚至係戰國各族以至係異族嘅始祖，因此唔少著作託名黃帝，或託名黃帝臣下。

有鑑於秦因以法家苛政而亡。君法寡欲嘅黃老就代替法家，成漢初政治主流。黃老借老子道德經所言，無為而治，君主要少欲，由得民休養生息。然而黃老又同老子唔同，解釋道順天地而行，人間各有所位，重名形，君臣有上下之分，不然逆就不吉。又推崇機智，見機行事，要識睇時勢，時機未到忍耐，時機到就必須作為。臣要識睇君意，曉功成身退，以免兔死狗烹，莫為君主殉死，寧投他方。
否卦
**否卦**，或者就咁叫**否**(音鄙)，係六十四卦之中嘅第十二卦。佢上卦係乾卦，代表天，即係☰ ；下卦係坤卦，代表地，即係☷ 。所以，否卦就畫成䷋。為咗方便記住卦象，佢有個名
叫**天地否**。

卦辭
--

否之匪人，不利君子貞，大往小來。

彖曰：否之匪人，不利君子貞。 大往小來， 則是天地不交，而萬物不通也﹔上下不交，而天下無邦也。內陰而外陽，內柔而外剛，內小人而外君子。 小人道長，君子道消也。

象曰：天地不交，否﹔君子以儉德辟難，不可榮以祿。

爻辭
--

初六：拔茅茹，以其彚，貞吉亨。

六二：包承。 小人吉，大人否亨。

六三：包羞。

九四：有命無咎，疇離祉。

九五：休否，大人吉。 其亡其亡，系於苞桑。

上九：傾否，先否後喜。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
新亞中學圖書館內唐君毅先生紀念室
**唐君毅**（1909年1月17號—1978年2月2號），學名**毅伯**，四川宜賓人。現代思想家、哲學家、教育家，新儒家學派代表人物。佢老師有熊十力、方東美、梁漱溟等。

生平
--

唐君毅祖籍廣東五華，佢六世祖以歲荒移川。爸爸係唐迪風，本名烺，又叫倜風，字鐵風。媽媽陳大任，字卓仙。佢爸爸曾經跟歐陽竟無學習，所以唐君毅喺佢嘅著作入面叫佢做太老師。唐君毅半歲開始，同埋佢爸爸住喺成都。十二歲半入重慶聯合中學求學，受蒙文通啟迪，對宋明理學產生興趣，其後師從支那內學院之歐陽竟無，研習釋家思想。1925年先後入北平中俄大學、北京大學，1926年轉往國立中央大學哲學系。1932年畢業後返四川任教中學，1937年受聘於華西大學。1940年任教重慶中央大學，自此獻身教育及學術界。

1949年遷居香港（其後曾搬遷合共12次），同埋錢穆、張丕介等人起咗個亞洲文商學院，1950年改名叫新亞書院。

1957年，應美國國務院所邀，赴洋講學。1958年，同徐復觀、張君勱、牟宗三發表《為中國文化敬告世界人士宣言》。

1963年，新亞書院、崇基學院同埋聯合書院合組成香港中文大學，由唐君毅出任新亞書院哲學系講座教授，兼任教務長同哲學系系主任等職，至1974年9月5號後退休。佢喺1968年到1978年擔任新亞研究所所長期間，邀請咗好多學界嘅名人嚟學校主講文化講座，令香港一時間成為咗研究中華文化嘅重鎮；但喺佢嘅任期入面，由於研究所同大學間嘅衝突變得白熱化，新亞研究所就畀大學終止補助，然後脫離咗中文大學，喺後繼無人嘅情況下，令到研究所一蹶不振。1973年新亞中學創辦之後，佢就出任校董會成員。 1975年，任台灣大學哲學系客座教授；同年確診肺癌，雖然經過反覆治療但都係無效，1978年2月2號凌晨喺香港病逝。喺台北觀音山朝陽墓園落葬。

國際哲學界公認佢係「當代新儒家」嘅一位代表人物。2003年四川省宜賓市成立咗「宜賓學院唐君毅研究所」，又建立咗「唐學網」同出版《唐學》嘅集刊，內容欄目包括「生命垂範、唐學通論、體系與方式、哲學與文化、宗教與道德、教育與人文、儒學與時代、君毅眾學、故園文化」等等。

喺2009年嗰陣，唐先生百歲冥壽時中大校園（新亞書院水塔下）為佢樹立咗銅像紀念佢。而喺1988年林聰標（中文：林聰標）教授擔任新亞書院院長嗰陣，亦都提議過將書院入面嘅樂群館冠名做「君毅館」，以對唐先生嘅紀念，但最後畀大學校董會否決。

主要著作
----

* 《中西哲學思想之比較硏究集》（1943年）
* 《人生之體驗》（1946年）
* 《心物與人生》（1953年）
* 《中國文化之精神價值》（1953年）
* 《人文精神之重建》（1955年）
* 《中國哲學原論》：《導論篇》、《原性篇》、《原道篇》、《原教篇》（1956－1975年）
* 《中國人文精神之發展》（1958年）
* 《文化意識與道德理性》（1958年）
* 《哲學概論》上、下（1961年）
* 《人生之體驗續篇》（1961年）
* 《道德自我之建立》（1963年）
* 《青年與學問》（1973年）
* 《愛情之福音》（1974年）
* 《說中華民族之花果飄零》（1974年）
* 《中華人文與當今世界》（1975年）
* 《生命存在與心靈境界》（1977年）
* 《病裡乾坤》（1980年）
* 《致廷光書》

弟子
--

* 唐端正
* 李杜
* 黎華標
* 霍韜晦
* 陳特
* 梁燕城
* 岑逸飛
* 李天命
* 冼景炬
* 小思
* 陶國璋
* 林婉儀

睇埋
--

* 儒家
* 牟宗三
* 新儒家

參考
--

1. ↑  〈創校簡史〉 (PDF). 新亞中學. 原著 (PDF)喺2020年8月5日歸檔. 喺2020年4月30日搵到.
**多巴胺**（英文：dopamine，嚟自**3,4-dihydroxyphenethylamine**）係腦入面嘅神經傳遞素一種，同快感有好大關係，可以影響一個人嘅情緒。

簡介
--

多巴胺係一種神經遞質，用嚟幫細胞傳送脈衝，主要負責大腦嘅情慾、感覺，傳遞興奮同開心嘅信息，同上癮有關。

愛情嘅感覺對應到生化層次，同腦入面產生大量多巴胺起嘅作用有關。

吸煙同吸毒都可以增加分泌多巴胺，令上癮者覺得開心同興奮。多巴胺傳遞開心、興奮情緒嘅呢個功能，醫學上用來醫抑鬱症。

**多巴胺不足**或者失調就會令人冇咗控制肌肉嘅能力、或者集中唔到注意力。冇能力控制肌肉嚴重嘅時候會搞到手腳不由自主噉震、以至患柏金遜症。

當我哋積極做某啲嘢時，腦入面會好活躍噉分泌大量多巴胺，但係多巴胺分泌過量會過度消耗體力同熱量，搞到早死。

極端情形好似亨丁頓舞蹈症（英文：Huntington's disease）就係多巴胺分泌過多引起嘅病。患者四肢同身體會好似跳舞噉不由自主地抽動，做成日常行動不便，疾病發展到晚期，病人嘅生活無法自理，冇咗行動能力，講唔到，容易哽到，甚至食唔到。


|  |  |
| --- | --- |
| Stub icon | 呢篇同神經科學相關嘅文係楔位文。歡迎幫維基百科擴寫佢。睇 • 論 • 改 • 歷 |
喺數學入邊，**Erdős-Ulam 問題**（英文：Erdős-Ulam problem）就係想問平面入邊存唔存在一個稠密集，任意兩點嘅歐幾里得距離都係有理數。呢個問題係以數學家艾狄胥同 Stanislaw Ulam 命名嘅。

有理距離嘅大集
-------

Erdős-Anning 定理話一個集如果啲距離全部都係整數嘅話，個集一係就有限一係就成一直線。但係，如果放鬆到有理數距離嘅話，就可以有其他嘅無限集，例如，喺單位圓上邊，設{\displaystyle S}係由

{\displaystyle (\cos \theta ,\sin \theta )}
呢啲點組成，其中限制{\displaystyle \theta }係令到{\displaystyle \tan {\dfrac {\theta }{4}}}係有理數嗰啲。咁嘅話每一點嚟講佢對應嘅{\displaystyle \sin {\dfrac {\theta }{2}}}同{\displaystyle \cos {\dfrac {\theta }{2}}}都係有理數，咁{\displaystyle \theta }同{\displaystyle \phi }兩個角度對應嗰兩點嘅距離就係

{\displaystyle \left|2\sin {\frac {\theta }{2}}\cos {\frac {\varphi }{2}}-2\sin {\frac {\varphi }{2}}\cos {\frac {\theta }{2}}\right|}
係一個有理數。再推廣少少，一個半徑係{\displaystyle \rho }嘅圓形可以有一個稠密有理距離子集若且唯若{\displaystyle \rho ^{2}}係有理數。不過，呢種稠密只係喺個圓上邊嘅稠密，唔係平面上嘅稠密。

歷史同部份進度
-------

喺 1946年，Stanislaw Ulam 問平面上邊存唔存在稠密集，入邊每兩點嘅距離都係有理數。雖然呢個問題到依家都仲未有人答到，József Solymosi 同 Frank de Zeeuw 就證明到有無限粒有理距離點嘅不可約代數曲線就只有直線同圓形。Terence Tao 同 Jafar Shaffaf 各自獨立發現，如果 Bombieri-Lang 猜想係真嘅話，同樣嘅方法可以證明平面上唔存在稠密有理距離集。用另一個方法，Hector Pasten 證明 abc 猜想都可以否證 Erdős-Ulam 問題。

後果
--

如果 Erdős-Ulam 問題嘅答案係「有」嘅話，咁就可以提供 Bombieri-Lang 猜想同 abc 猜想嘅反例，佢亦都可以解決 Harborth 猜想，呢個猜想係問係咪所有平面圖都可以喺平面到畫出嚟，而且畫到每條邊都係整數長度。如果有一個稠密有理距離集嘅話，任何嘅平面圖都可以郁少少，令到每一點都喺呢個稠密集入邊，而且過程唔會製造交叉出嚟，再透過放大縮細將啲長度由有理數變成整數。不過，同 Erdős-Ulam 問題一樣，Harborth 猜想都係未有人答到嘅。

參考資料
----

1. ↑  Anning, Norman H.; Erdős, Paul (1945), "Integral distances", *Bulletin of the American Mathematical Society*, **51** (8): 598–600, doi:10.1090/S0002-9904-1945-08407-9.
2. 1 2  Klee, Victor; Wagon, Stan (1991), "Problem 10 Does the plane contain a dense rational set?", *Old and New Unsolved Problems in Plane Geometry and Number Theory*, Dolciani mathematical expositions,第11卷, Cambridge University Press, pp. 132–135, ISBN 978-0-88385-315-3.
3. ↑  Solymosi, József; de Zeeuw, Frank (2010), "On a question of Erdős and Ulam", *Discrete and Computational Geometry*, **43** (2): 393–401, arXiv:0806.3095, doi:10.1007/s00454-009-9179-x, MR 2579704, S2CID 15288690
4. 1 2  Tao, Terence (2014-12-20), "The Erdos-Ulam problem, varieties of general type, and the Bombieri-Lang conjecture", *What's new*, 喺2016-12-05搵到
5. 1 2  Shaffaf, Jafar (May 2018), "A solution of the Erdős–Ulam problem on rational distance sets assuming the Bombieri–Lang conjecture", *Discrete & Computational Geometry*, **60** (8): 283–293, arXiv:1501.00159, doi:10.1007/s00454-018-0003-3, S2CID 51907500
6. 1 2  
Pasten, Hector (2017), "Definability of Frobenius orbits and a result on rational distance sets", *Monatshefte für Mathematik*, **182** (1): 99–126, doi:10.1007/s00605-016-0973-2, MR 3592123, S2CID 7805117
Apache嘅**Groovy**係Java平台上面設計嘅物件導向語言。呢隻動態語言擁有類似Python、Ruby同埋Smalltalk入面嘅一啲特性，可以做Java平台嘅腳本語言嚟用，Groovy代碼動態咁編譯做運行喺Java虛擬機（JVM）上嘅Java字節碼，仲同其他Java代碼同埋庫進行互操作。所以其運行喺JVM上嘅特性，Groovy可以用其他Java語言編寫嘅庫。Groovy嘅語法同Java好似，大多數Java代碼都符合Groovy嘅語法規則，雖然語義可能唔同。

Groovy 1.0喺2007年1月2日發布，再喺2012年7月發布咗Groovy 2.0。由版本2開始，Groovy都可以靜態編譯，提供類型推論同Java相近嘅性能。Groovy 2.4係Pivotal軟件贊助嘅最後一個主要版本，喺2015年3月截止。Groovy已經將佢治理結構更改咗做Apache軟件基金會嘅項目管理委員會（PMC）。

特性
--

大部分有效嘅Java文件都係有效嘅Groovy文件。Groovy代碼對比起Java代碼更加緊湊，因為佢唔使Java要嘅所有元素。呢兩種語言嘅相似性，令Java開發者可以先由熟悉嘅Java語法開始逐步學Groovy。

Groovy特性包括咗Java入面唔支援嘅靜態同動態類型（使用關鍵字 def），運算符重載，提供埋lists（列表）仲有關聯數組（maps）提供咗原生語法，原生支援正則表達式，多態迭代，字符串內嵌表達式，添加幫助方法同埋Null條件運算符，自動空指針檢查（列：`variable?.method()`,或 `variable?.field`）。

由Groovy 2開始，支援模塊化（能只根據項目需要添加所需嘅jar包，從而減少Groovy庫嘅大小），用JDK7嘅類型檢查，靜態編譯，Project Coin語法增強，多塊模塊同埋持續嘅性能增強，仲可以調用動態指令。

Groovy透過內聯文檔對像模型（DOM）語法對唔同標記語言（如XML和HTML）提供咗原生支持。呢個功能實現咗用統一簡潔嘅語法同埋編程方法嚟定義同操縱好多類型嘅異構數據資源。

同Java唔同嘅係，Groovy源代碼文件可以當做（未編譯嘅）腳本執行，如果佢含有任何類定義之外嘅代碼，或者佢係具有main方法嘅類，或者佢係Runnable或者GroovyTestCase。Groovy腳本喺執行之前搞掂解析、編譯同埋生成（類似Perl同埋Ruby）。呢件事發生喺下一個層次，編譯後嘅版本唔會保存做進程嘅組件。

程式例子
----

下面係嚟自 codehaus.org 嘅一個例子程式：

```
 class Foo {
 doSomething() {
 data = ["name": "James", "location": "London"]
 for (e in data) {
 println("entry ${e.key} is ${e.value}")
 }
 }

 closureExample(collection) {
 collection.each { println("value ${it}") }
 }

 static void main(args) {
 values = [1, 2, 3, "abc"]
 foo = new Foo()
 foo.closureExample(values)
 foo.doSomething()
 }
 }

```

可以用嘅IDE
-------

已經有好多集成開發環境支援咗呢隻語言：

* Eclipse，插件Groovy-Eclipse
* IntelliJ IDEA，預設支援Groovy開發
* NetBeans 預設支援

參考
--

1. ↑  "Groovy Goodness: Default Groovy Script File Extensions".
2. ↑  ""Groovy joins Apache Incubator".11 Mar 2015". 原先內容歸檔喺2020-12-04. 喺2017-08-24搵到.

出面網頁
----

* Groovy 嘅官方網站 Wayback Machine嘅版面存檔備份
* Groovy++ Wayback Machine嘅版面存檔備份
**相對質數**（Relatively Prime/Coprime）係數論一個基本概念。

定義
--

假設有兩個整數{\displaystyle a,b\in \mathbb {Z} }。如果


g
c
d
(
a
,
b
)
=
1

{\displaystyle gcd(a,b)=1}

{\displaystyle gcd(a,b)=1}咁佢哋兩個就係相對質數。

性質
--

* 比舒公式：如果{\displaystyle gcd(a,b)=1}，咁就會有兩個整數{\displaystyle x,y\in \mathbb {Z} }令到{\displaystyle ax+by=1}。
* {\displaystyle a}同{\displaystyle b}之間係無共同因子（factor）。
* 喺線式商餘方程入面，{\displaystyle ax\equiv c{\bmod {b}}}有一個答案。
* {\displaystyle a}同{\displaystyle b}嘅最小公倍數係{\displaystyle lcm(a,b)=a\times b}。

推理
--

如果{\displaystyle a|c}同{\displaystyle b|c}，亦都知道{\displaystyle gcd(a,b)=1}都啱嘅話，咁{\displaystyle ab|c}。

**證明：**

假設{\displaystyle a}同{\displaystyle b}係相對質數，同埋{\displaystyle a|c}同{\displaystyle b|c}。

由{\displaystyle a|c}得出{\displaystyle am=c}，由{\displaystyle b|c}得出{\displaystyle bn=c}。{\displaystyle m}同{\displaystyle n}係某啲整數。

由{\displaystyle gcd(a,b)=1}，利用比舒公式得出{\displaystyle ax+by=1}，{\displaystyle x}同{\displaystyle y}係某啲整數。



a
x
+
b
y

=
1

a
c
x
+
b
c
y

=
c

a
x
(
b
n
)
+
b
y
(
a
m
)

=
c

a
b
(
x
n
+
m
y
)

=
c



{\displaystyle {\begin{aligned}ax+by&=1\\acx+bcy&=c\\ax(bn)+by(am)&=c\\ab(xn+my)&=c\end{aligned}}}

{\displaystyle {\begin{aligned}ax+by&=1\\acx+bcy&=c\\ax(bn)+by(am)&=c\\ab(xn+my)&=c\end{aligned}}}所以得出{\displaystyle ab|c}。

歐幾理得推論
------

喺歐幾理得幾何原本入面證明以下兩條定理。呢兩條定理喺數論入面非常有用。同時，佢都有一個質數版本。

如果{\displaystyle a|bc}，同時{\displaystyle gcd(a,b)=1}，會得出{\displaystyle a|c}。

**證明：**

由{\displaystyle a|bc}得出{\displaystyle am=bc}。{\displaystyle m}係某啲整數。利用比舒公式得出{\displaystyle ax+by=1}，{\displaystyle x}同{\displaystyle y}係某啲整數。



a
x
+
b
y

=
1

a
c
x
+
b
c
y

=
c

a
x
c
+
y
(
a
m
)

=
c

a
(
x
c
+
m
y
)

=
c



{\displaystyle {\begin{aligned}ax+by&=1\\acx+bcy&=c\\axc+y(am)&=c\\a(xc+my)&=c\end{aligned}}}

{\displaystyle {\begin{aligned}ax+by&=1\\acx+bcy&=c\\axc+y(am)&=c\\a(xc+my)&=c\end{aligned}}}所以得出{\displaystyle a|c}。

睇埋
--

* 最小公倍數
* 最大公因數
* 質數

| * 睇
* 傾
* 改
數論 |
| --- |
| 數論分支 | 
* 抽象代數數論
* 分析數論
* Geometric number theory
* Computational number theory
* Transcendental number theory
* Combinatorial number theory
* Arithmetic geometry
* Arithmetic topology
* Arithmetic dynamics

 |
| 數字概念 | 
* 數字
* 自然數
* 質數
* 有理數
* 無理數
* 根數
* Transcendental number
* 質進數
* Arithmetic
* Arithmetic function

 |
| 基本概念 | 
* 最大公因數
* 最小公倍數
* 可除性
* 相對質數
* 商餘及同餘
* 計算逆元素及極高次方

 |
| 基本定理 | 
* 餘數定理
* 輾轉相除法
* 比舒公式
* 歐幾理得推論
* 質數分解
* 商餘計算
* 線性商餘方程
* 孫子定理
* 歐拉定理
* 衛信定理

 |
| 進階數論概念 | 
* 始根
* 商餘平方

 |
| 進階數論理論 | 
* Quadratic forms
* Modular forms
* L-functions
* Diophantine equations
* Diophantine approximation
* 無窮分數
	+ 局部趨向
	+ 局部趨向數列
	+ 無窮分數趨向性
	+ e嘅無窮分數
	+ 循環無窮分數
	+ 兩個平方之和
	+ 科馬兩個平方之和

 |
| 
* List of number theory topics (recreational)

 |
**佳牌Wulfrunian**（Guy Wulfrunian）係一款由英國佳牌出嘅前置引擎雙層巴士，1959年推出。

Wulfrunian係佳牌根據西約克郡嘅巴士公司West Riding嘅要求而設計。佢嘅設計同當時嘅前置引擎雙層巴士有一定分別，佢嘅前軸移後咗，令車門可以擺喺前輪跨上面，而副吉拿6LX引擎就擺喺前輪跨偏右位置，挨埋司機位。不過有3架Wulfrunian嘅前軸係擺喺最前，而車門擺喺左前轆後面或者車尾。至於尾軸就用咗U形（英文Dropped-centre）設計。架車亦用咗多個新設計，包括氣墊懸掛、前獨立懸掛、碟式煞車等等。

英國West Riding買得最多Wulfrunian，總共買咗126架，最後一批喺1965年投入服務。佳牌出咗兩架畀巴士公司試。有幾間巴士公司喺1960年代初買咗一至兩架嚟試，不過有唔少公司只係用咗一兩年就將佢哋放棄，有部分賣咗畀West Riding。佳牌Wulfrunian嘅總產量係137架。

香港嘅中華巴士喺1960年代初決定引入雙層巴士之後，就訂咗兩架佳牌Wulfrunian巴士，不過份訂單最終取消咗。

佳牌用咗好多錢去開發Wulfrunian，而Wulfrunian因為唔可靠而搞到銷路差，令到佳牌蝕錢。1961年，佳牌因為財政問題俾人接管，隨後俾積架收購。佳牌喺1969年之後再冇為英國市場出巴士。

至於West Riding亦俾旗下百幾架Wulfrunian嘅維修保養支出影響財政狀況，原訂喺1966年交貨嘅25架Wulfrunian訂單亦改為25架利蘭Atlantean PDR1/2（Wulfrunian亦因為噉而喺1965年宣佈停產）。West Riding喺1967年俾英國政府屬下嘅Transport Holding Company收購。

參考/睇多啲
------

* Brown, S. (2013). *The Lodekka Alternatives*. Ian Allan Publishing. ISBN 978-0-7110-3535-5

出面網頁
----

* HuddersfielD Passenger Transport Group - The Guy Wulfrunian
| How to read a taxoboxHow to read a taxobox**相思豆** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Angiosperms |
|
|
|
|
|
|
|
|
| 綱 | 雙子葉植物綱 Eudicots |
|
|
|
|
|
| 目 | 豆目 Fabales |
|
|
|
|
|
|
|
|
| 科 | 怕醜草科 Mimosaceae |
|
|
|
|
|
| 屬 | 相思豆屬 *Adenanthera* |
|
|
|
|
|
|
|
| 種 | **相思豆 *A. pavonina*** |
|

 |
|
| 二元學名 |
| ***Adenanthera pavonina***L. |
|
|
|
|
|
|
|
|
|
|
|
|
|
|
|

**相思豆**（粵拼：soeng1 si1 dau6\*2），又叫**海紅豆**（hoi2 hung4 dau6\*2）或**孔雀豆**（hung2 zoek3\*2 dau6\*2），係怕醜草科相思豆屬嘅落葉喬木，喺中國嘅廣東、廣西、雲南、貴州、港澳臺、福建、海南地區，越南、老撾、緬甸、柬埔寨、馬來西亞同印尼都可以搵到。

樣
-

葉係二回羽狀複葉，葉柄同葉軸都有軟毛，花係單生品種，唔係白就係黃，一般生喺葉杈或枝頂，而且朵朵排成圓錐花序噉。籽圓形兼大大粒，鮮紅色。

用途
--

佢嘅籽可以做裝飾品；非洲有人試過攞佢啲籽做調味品。

### 藥用

佢嘅根同葉可以做藥。有以下嘅功效：

| 部位 | 功效 |
| --- | --- |
| 葉 | 防肚屙 |
| 根 | 助嘔、助瀉 |

詩句
--

唐代詩人王維嘅《相思》：「紅豆生南國，春來發幾枝？勸君多採擷，此物最相思。」入面嘅「紅豆」，就係嶺南出產嘅相思豆。

睇埋
--

* 紅豆

連出去
---

* 海紅豆 樹木谷
* 海红豆 中醫世家
* 孔雀豆 認識植物
兩支亞洲沙示汽水
**亞洲沙示**（粵拼：aa3 zau1 saa1 si2\*6；英文：**ASIA SARSAE**）係香雪亞洲飲料出嘅碳酸飲料，亦係廣州地區一品牌飲料。

支嘢喺1949年開始生產，初期推出嗰時用繩掛喺舖頭面好高嘅地方賣。1970年代，由於廣州街頭好㷫聽收音機廣播，所以「有我咁好氣，冇我咁長氣。有我咁長氣，冇我咁好味！」呢句廣告口號開始傳到周街都係。1980年代成日用佢嚟請人客食飯。

1992年，因工廠同百事可樂一齊合作，令沙示喺市面上消失咗好耐，直到2002年先至收返兼成立亞洲汽水工廠。2009年5月因香雪製藥正式接手亞洲汽水而實施品牌戰略，重新搞返出沙示出嚟。而全新嘅亞洲沙示汽水喺2011年1月先至重新上市。

口號
--

喺廣州街頭，以下呢啲同佢有關嘅廣告口號係好多人都知：

* （1970年代）有我咁好氣，冇我咁長氣。有我咁長氣，冇我咁好味！
* （2009）咁長氣，咁夠味。
* （2011）終於搵返呢種感覺

註同攷
---

註
1. ↑  廣州街頭喺1970年代，嗰時有部TV睇係好葳蕤嘅事，因為TV凈限政府部門同中華人民共和國國企先至有，加上嗰時電視節目好少，凈得19:30～21:00先至有節目。

攷
* 前百事高管出任新帅 广州最老汽水厂能否重振雄风 china.com
* 老广东人记忆中的汽水——"亚洲汽水，够气够味"
* 電台告白話當年（下） 世界新聞網 - WorldJournal.
**吳一里**（粵拼：ng4 jat1 lei5，英文：**Ng Arabella Caroline Yili**，2001年10月8號—）係香港女高山滑雪運動員，2017年12月攞到參加2018年冬季奧林匹克運動會嘅資格，成為首位攞到奧林匹克運動會高山滑雪參賽資格嘅香港運動員。

早年生活
----

吳一里2001年10月8號喺香港出世，老頭係香港人吳家賢，老母係英國裔香港人Ashley，姑姐係香港前賽艇同游水運動員吳家樂（英文：Fenella Ng），參加過1984年（游水）、1988年（游水）同埋2000年（賽艇）夏季奧林匹克運動會。吳一里細個跟老頭老母搬到加拿大卑詩省惠斯勒住。3歲開始喺惠斯勒山滑雪俱樂部（Whistler Mountain Ski Club）學滑雪，其後跟老頭老母返香港住徂幾年，跟住再返加拿大住。吳一里因為好想兼顧滑雪同學業，13歲去徂美國佛蒙特州嘅寄宿學校綠山谷學校（英文：Green Mountain Valley School）讀，喺嗰處跟住瑞士國家隊前教練丹尼爾·科赫（Daniel Koch）學滑雪3年。

國際滑雪總會賽事
--------

2017年11月，吳一里首次參加國際滑雪總會（FIS）搞嘅賽事，喺太陽峰滑雪場（英文：Sun Peaks Resort）舉行嘅女子組大迴轉（英文：Giant slalom）同埋小迴轉賽事攞到第13名同第28名。跟住喺美國週日河渡假村（Sunday River Resort）嘅賽事小迴轉項目最佳成績係第16名，大迴轉就係第42名。2018年1月，吳一里喺戈爾山滑雪場（英文：Gore Mountain (ski resort)）嘅賽事大迴轉同埋超級大迴轉賽事名列第22。

2018年冬季奧林匹克運動會
--------------

吳一里喺2017年12月達到奧林匹克運動會高山滑雪賽事嘅B標成績，攞到2018年冬季奧林匹克運動會嘅參賽資格，係香港頭一名攞到奧運會高山滑雪參賽資格嘅運動員。喺開幕典禮吳一里亦做埋香港代表團嘅揸旗手。佢參加嘅項目係女子組大迴轉（英文：Giant slalom）同埋小迴轉，大迴轉賽事以第56名完成，小迴轉賽事就完成唔到。

攷
-

1. 1 2 3  "NG Arabella Caroline Yili". *Fédération Internationale de Ski*. 喺2018-02-11搵到.
2. 1 2  〈平昌冬奧港隊授旗 唯一代表吳一里︰好瘋狂〉. 《蘋果體育》. 2018-02-07. 原著喺2018-02-15歸檔. 喺2018-02-15搵到.
3. 1 2 3 4  〈【平昌冬奧】香港第一人　16歲滑雪甜心吳一里征奧（有片）〉. 《香港01》. 2018-02-07. 喺2018-02-15搵到.
4. ↑  〈冬奧授旗 16歲吳一里成港隊獨苗：盡力作賽汲取經驗〉. *Yahoo*. 2018-02-07. 喺2018-02-15搵到.
5. 1 2  Kin-wa, Chan (2018-02-07). "It's a family affair: Arabella Ng adds another Olympic chapter as skier sets off for Pyeongchang". *South China Morning Post*. 喺2018-02-11搵到.
6. ↑  "Teen to fly Hong Kong flag at Winter Olympics". *rthk.hk*. 2018-02-07. 喺2018-02-11搵到.
7. 1 2  〈【平昌冬奧】三大優點造就吳一里成功 教練：很好的滑雪選手〉. *Upower*. 2018-02-07. 喺2018-02-15搵到.
8. 1 2  "Coconuts talks skiing, training schedules, and dim sum with Hong Kong's sole winter Olympian". *Coconuts Hong Kong*. 2018-02-01. 喺2018-02-11搵到.
9. ↑  Florio, Angelica (2018-02-10). "Who is Arabella Ng, the only representative of Hong Kong at the 2018 Olympics?". *Hello Giggles*. 喺2018-02-11搵到.
10. ↑  "Alpine skiing: Hong Kong teenager set for snowy first at Olympics". Reuters. 2018-01-23. 喺2018-02-11搵到.
11. ↑  〈【冬奧開幕】混血港將吳一里抵埗即任持旗手 周一出戰高山滑雪大迴轉〉. 《明報新聞網》. 2018-02-10. 喺2018-02-14搵到.
12. ↑  "Athlete Profile - NG Arabella Caroline Yili". *Pyeongchang 2018*. 原著喺2018-02-10歸檔. 喺2018-02-11搵到.
**亞洲紅點傳媒**係一個以馬來西亞華人為主嘅YouTube頻道同新聞網站，而家有超過30萬YouTube訂閱者。根據台灣社群實驗室嘅統計，佢哋多條短片曾經被列作每周Youtube熱門排行。

政治立場
----

亞洲紅點傳媒有時被視為親中媒體，曾經喺香港問題同新疆問題上發表認同北京政府嘅觀點，多段關於香港反送中嘅短片亦曾經批評向香港示威者攻擊，並得到一定點擊率。佢哋被部分連登討論區支持反送中運動嘅網民批評，指佢哋抹黑運動同發表有問題嘅資訊，假扮中立。另外，亞洲紅點傳媒亦被指係北京政府對馬來西亞華人進行統戰嘅媒體之一，不過，亞洲紅點就否認，指自身資金來源並非「紅色資本」。

參考
--

1. 1 2  〈亞洲紅點傳媒 彙整 - Social Lab社群實驗室〉. 喺2020-09-20搵到.
2. ↑  〈新疆再教育营 教育营还有人权？新疆怎么了〉. 喺2020-09-20搵到.`{{cite web}}`: CS1 maint: url-status (link)
3. ↑  〈亚洲红点传媒 - NeoGuideHK 新時代消費地圖〉. 喺2020-09-20搵到.`{{cite web}}`: CS1 maint: url-status (link)
4. ↑  〈"亞洲紅點傳媒"好恐怖〉. 原著喺2020-10-01歸檔. 喺2020-09-22搵到.
5. ↑  林怡廷. 〈【無聲之戰】新冷戰下的馬來西亞，中國大外宣的經營真的有效嗎？〉. 原著喺2020-08-24歸檔. 喺2020-09-20搵到.

出面網頁
----

* 亞洲紅點傳媒官方網站
**王林**（粵拼：wong4 lam4；簡化字：**王林**，1952年5月6號—2017年2月10號）係氣功師，江西萍鄉蘆溪縣人，喺1990年代通過修煉氣功而出名，後逐漸同好多個官員、明星、企業家交往而擴大自己嘅影響力；2013年7月俾《新京報》揭發之後而引發關注。

佢自己話用氣功能做到空盆來蛇，輕功懸空拎水走，空杯送酒，紙灰還原術，凌空題辭嘅絕技，同埋為外國首腦高官醫病嘅特異功能。媒體整咗王林同包括劉志軍、李雙江、馬雲、趙薇、成龍、王祖賢、利智、曾蔭權、何鴻燊、田其琛、李瑞環、賈慶林、李冰冰、李湘、王菲、李亞鵬、周迅、王袓賢、費翔、劉大印、蔣大為、劉曉慶、朱軍、李連杰、童非、陳坤、葛軍在內等好多明星、官員、企業家嘅合影令佢喺網上出嗮名，重話成萍鄉首富。

時代背景
----

1990年代，中國大陸曾經刮過埐『氣功潮』，當時飆出咗批『氣功大師』，王林就係其中一位。

生平
--

### 早年

王林話7歲離鄉別井，去到峨嵋山拜道士學藝。學完藝返嚟上山下鄉，由於嗰時屬文革，佢因為破壞農業而學大寨，令佢一度被收監。服刑期間為咗救兩個唔應該判死嘅殺人犯，期間逃獄一次又被捉返嚟加重刑罰，直到文革結束後出獄為止。王林出獄後喺深圳開公司，重攞埋香港身份後返到家鄉。但係同佢一齊坐鑒啲獄友話王林喺監獄入面，因為成日講大話而俾獄警打到面青口唇白；甚至冇嗰樣講嗰樣，講到天花龍鳳噉。

### 出名

2013年7月22號，新京報發表咗文章——《隱秘『大師』王林嘅金錢王國》。氣功『大師』王林而開始俾人炒到㷫嗮。網友猛咁解開王林所謂嘅「特異功能」秘密，但屬初級魔術。王林亦改口話空杯變酒等舉動係『傳統戲法』，唔再話做『氣功』 。

### 過身

2016年11月11號，撫州市人民檢察院以被告人王林犯非法拘留罪、詐騙罪、非法持有槍支罪、行賄罪向撫州市中級人民法院提出公訴而追究佢嘅刑事責任。但審理半佬因王林患有嚴重疾病而冇辦法出庭，撫州市中級人民法院喺2017年1月10號決定對王林單嘢押後再訊，同日亦俾南昌中寰醫院開咗份病危通知書。2日後，法院裁定雖然對王林停止審理，但對其它被告人繼續審。

2017年2月10號，佢因為患ANCA相關性血管炎同自身免疫性周围神經炎而出現多器官功能衰竭，雖然醫院盡力搶救但最後證實不治，終年65歲。事發後，撫州市中級人民法院將對王林同佢違法所得同涉案財產等相關事項依法做裁決。

質疑
--

### 用詞錯誤

王林同一班友嘅合影入面，有張同印尼前總統——蘇哈托差唔多樣嘅人合影。實際係1994年，王林好熟練地背出蘇哈托寫畀佢嘅題詞——「感謝上帝喚嚟咗大師，醫好咗我同夫人嘅病，願上帝賜福畀大師。」，但用詞錯咗。因為印尼係個伊斯蘭教國家，信嘅係『真主』（阿拉），『上帝』係基督教用語，身為穆斯林嘅印尼總統冇可能用基督教用語送畀王林做題詞。

### 「保佑」高官

王林曾經應承過幫劉志軍整座靠山石，經佢發功嘅靠山石可以「保你一世唔會衰」。雖然2013年7月俾北京法院判劉志軍因為搞邪教而執行死刑，緩期兩年執行兼沒收個人冚唪唥財產。

原江西省政協副主席、省委統戰部部長宋晨光曾經請過王林做高級顧問。宜春錦繡山莊有位前負責人透露，宋晨光遇官場事務甚至上卸任好多時同王林交流，甚至靠王林睇相做依據。重好多次話若果王大師到咗山莊，必須以最高規格接待。後嚟山東法院喺2012年4月判咗宋晨光犯受賄罪而判咗死刑，緩期兩年執行，重沒收個人冚唪唥財產。

### 恐嚇

#### 恐嚇媒體

2013年7月22號，由於《新京報》發咗份《隱秘「大師」王林嘅金錢王國》嘅文章，王林打電話畀嗰間報紙嘅記者，鬧佢係咪三唔識七。記者解釋係純屬客觀報導，冇同其它人做陰濕嘢。王林即刻話：「我話畀你知：你都有今日喇，你哋等住冚家剷啦！」。

#### 恐嚇質疑者

因著名學者司馬南對王林提出咗質疑，王林喺接受媒體採訪時話：「司馬南你未死過啊？同我鬥？我用氣功隔幾阿米都可以攞你條命！」司馬南就公開話：「佢簡直忠氣十足，好似食錯藥噉。」，重表態話：「王林先生，如果您想嚟同我鬥，我喺北京等住你嚟撲街。唔嚟嘅話，唔排除我同媒體記者一齊到江西萍鄉嘅王府大門口，接受您所謂啲『氣功』！！」。

評價
--

司馬南話王林嘅表演純屬做騷，但係唔可以否認王林好多時分析普通人嘅心理，尤其喺名人打交道同接觸時，留低咗各種名人嘅合影。佢亦唔似有啲氣功師一樣辦班直接收錢，而係掙有錢佬啲錢。有米後介入當地其一非法集資放貴利，重用官場腐敗嚟直接牟利，但係亦利用做慈善嘅方式進一步擴大自己嘅知名度。呢種行為實際係打住「慈善」個名做廣告宣傳。

註同攷
---

註
1. ↑  據王林解釋，係佢靈魂出竅以極快嘅速度去捉蛇返嚟。

攷

1. ↑  〈王林 涉嫌七宗罪"大师"彻底栽了〉. 原著喺2016年3月4號歸檔. 喺2017年2月17號搵到.
2. ↑  〈中國「氣功大師」引發輿論熱議〉. 《亞太日報》. 2013-07-25. 原著喺2013-07-28歸檔. 喺2013-08-06搵到.
3. ↑  〈"气功师"王林：曾提出要保刘志军"一辈子不倒"〉. 《新京报》. 鳳凰網. 2013-07-22. 原著喺2013-07-27歸檔. 喺2013-08-06搵到.
4. ↑  魔术师邓男子再破王林"特异功能"，重现《空杯变酒》。 优酷
5. ↑  〈"气功大师"王林因病死亡〉. 《鳳凰網》. 东方头条. 2017-02-10. 原著喺2020-03-28歸檔. 喺2017-02-10搵到.
6. ↑  【司马南回应"气功大师"王林骗子：隔空戳死我试试】 优酷
7. ↑  〈司马南：王林会成为笑料 法律能否追究难说〉. 《时代周报》. 鳳凰網. 2013-07-25.

睇埋
--

* 李一

連出去
---

* 『氣功大師』王林靠乜玩轉名利場？
* 『氣功大師』自稱劉志軍好友曾要保其不倒
* 隱秘『大師』王林嘅金錢王國
唔好同**中原**搞亂。
**地官誕**係中國民間拜祭先人、普渡佈施、祈福嘅陰節，北方係農曆七月十五時過，所以又叫**七月半**，而華南（兩廣、閩臺）則提早一日，係農曆七月十四，緣由係宋末蒙古入侵時，啲人為咗去南方走難就提早一日過節。相傳呢一日地府開門，陰司放禁，啲鬼走曬出來，嚟到人間；有子孫後人拜嘅就返家廟喫香，無主野鬼就遊離浪蕩，去騷擾人家，所以呢個節都要拜先人、普渡野鬼、做法事，亦都有求鬼去病消災。所以呢個節又叫做**鬼節**，類似於西方嘅萬聖節。

呢個節重有好多個名，因為要燒金銀衣紙，所以又叫**燒衣節**，同時又係佛教同道教嘅宗教節日，佛教嗌佢做**盂蘭盆節**，簡稱**盂蘭節**，道教嗌做**中元節**，因為道教話呢日係地官生日，所以百姓又叫**地官誕**。

呢個節開始於佛教盂蘭節佈施餓鬼，後來中國三教合流，同道教中元祭亡人、儒教祭祖合成今日嘅拜祭儀式。喺習俗上，北方普遍集中喺七月十五拜祭，亦有各地輪流普渡，而華南從七月頭到七月十四每日都有人燒衣，並唔集中，就係唔可以超過十四先燒衣。而對湖南、江西來講，呢個節仲緊要過清明、重陽，佢哋係呢日行山。同時呢個節日本、韓國、越南亦都過。

佛教
--

呢一日要開盂蘭盆法會供奉佛祖、僧人，濟六道苦難眾生，報謝父母慈恩。盂蘭盆嘅意思係用來解救因畀嘢吊住而生嘅痛苦嘅法器。

典故上就話釋迦牟尼有重要弟子目犍連，有神通嘅能力，因為佢阿媽做衰嘢多，死咗變餓鬼，目犍連用神通睇到就好傷心，就用法力畀啲飯畀老母食，但啲飯到咗嘴邊就化灰，於是搵佛祖求救，佛祖話要搵齊眾僧，每年七月中攞個盤裝百味五果供奉十方僧人，靠呢啲功德濟度老母，最後佢阿媽得以解脫。

道教
--

道教全年盛會有三次，分別係三元大帝嘅生日，正月十五叫做上元節，係天官誕，天官賜福，呢日係祈福；七月十五係中元節，係地官誕，地官赦罪，祈求減輕地府亡魂嘅罪過；十月十五係下元節，係水官誕，水官解厄，為有過失嘅人解除厄運。

就話呢日地府放生啲鬼，可以為地府亡魂赦罪。

鴨怕燒衣
----

雖然廣府人無雞不成宴，但燒衣時主菜係鴨唔係雞，講法有三：一，金銀衣紙要落先人手上，就靠呢隻禽鳥，雞嘴尖爪利，會搲（音：we2）爛啲衣，所以用鴨；二，祭品過奈何橋時要靠隻鴨孭（音：me1）過去；三，七月時鴨係當造，肉質肥美，畀先人既得體，又令陽間子孫有口福。

不過過年就唔用鴨，因為話：苦瓜炆鴨，苦過弟弟。弟弟指鴨，因為鴨喺水盤食嘢會發出di3 di2聲，所以有噉嘅花名；用苦瓜炆鴨，苦味會滲入鴨肉，就苦過原先隻鴨。所以冇人過年用鴨拜。

所以有歌仔唱：人怕失魂，狗怕夏至，騸雞最怕年廿幾，生雞最怕年初二，黃毛鴨仔最怕七月燒衣。

參攷
--

|  |  |
| --- | --- |
|  | 維基同享有多媒體嘅嘢：**Ghost Festival** |

* 黃毛鴨仔最怕七月燒衣
1889年澳門半島同大陸痴埋一齊嘅蓮花莖（最頂）
古老嘅中式關閘城樓
葡萄牙人起嘅關閘拱門
**亞馬喇土腰**（又叫**關閘馬路**，葡萄牙文：**Istmo Ferreira do Amaral**）係澳門一條古舊嘅馬路，連接關閘同拱形馬路之間，長470米。由於呢條路喺蓮花山下面，所以又有人叫做**蓮花莖**。關閘馬路嘅葡文名「Ferreira do Amaral」係澳門總督亞馬留嘅名。

背景
--

關閘馬路原先只係由西江沙泥沖積而成嘅狹窄沙隄，明代之前叫**塘基路**。明代嗰時曾經喺蓮花莖加建石磯，所以又有人叫**橫石磯**，呢條路係連接澳門半島同大陸嘅重要馬路。蓮花莖上面曾經有一座起喺明萬曆二年（1574年）嘅「關閘門」，係中式嘅城樓。中式城樓係廣東香山縣設置喺度嘅官方關卡，後嚟發展成為同鬼佬分隔嘅邊界。以前嘅關閘門位置喺宜家關閘馬路中段。據《澳門圖記》入面寫：「由寨而東十五里為官閘，設把總守之，為民夷出入要隘。明制每月六開關，支給夷人米石。給迄，仍閉關。今常開，惟不許夷人闌入，他皆不禁。」可以見至到清代，關閘門已經係成日開門冇關。《廣東通誌》更寫到明，清康熙十二年（1673年）增建嘅官廳有關閘門傍，由汛兵看住。

第一次鴉片戰爭期間，英國軍隊曾經喺清道光二十年（1840年）炸過關閘，想迫中國軍隊從澳門半島撤走。但係被林則徐同關天培打贏咗。1848年，葡萄牙開始向北擴張邊界，同時起同關閘連接嘅馬路。1849年，澳門總督亞馬留喺呢度被人殺死。呢件事之後嘅發展令到中葡關係緊張，英國、美國、法國亦向中國發出反對暴行抗議書同派戰艦威脅關閘。呢嗰時候關閘汛兵被迫撤走，關閘門就即刻就被澳葡政府霸咗。1874年（清同治十三年）葡萄牙人拆咗中國起嘅關閘門，同時將關閘向北起過一座新嘅凱旋門式嘅新關閘。而新起嘅關閘門上面刻咗葡國詩人賈梅士嘅詩句，嚟將葡國打贏清政府嘅事誇大歌頌。隨著社會嘅發展，關閘馬路就隨著關閘係咁伸長。到咗宜家為止，關閘馬路同拱形馬路開始去到關閘廣場嗰忽，仍然係澳門最繁忙同重要嘅路。

呢道馬路地形係地峽，成嗰澳門得呢條街係屬於咁嘅地形。

攷
-

* （繁體中文）《澳門街道的故事》，澳門培道中學歷史學會，2004。 ISBN 9993771066
* （繁體中文）《澳門地理》（1946年版）何大章和繆滙基合著
* （繁體中文） 澳門百科全書：關閘馬路
* （繁體中文） 葡屬澳門政府 訓令第50/81/M號
**王樂義**（粵拼：wong4 lok3 ji6；簡化字：**王乐义**；1941年—），山東壽光人，冬暖式蔬菜大棚發明人，依家係山東省壽光市孫家集街道三元朱村黨支部書記。

經歷
--

王樂義喺山東省壽光市孫家集街道三元朱村嘅一個普通家庭出世。1958年響應「上山下鄉」號召，去黑龍江省佳木斯市永安林場做伐木工人。之後被任命做組長，並被送進黨校學習半年。1962年7月回鄉，之後擔任三元朱大隊第一生產隊隊長，並用4年嘅時間將第一生產隊帶到全村尖子嘅位置上。1965年12月加入中國共產黨，並擔任三元朱大隊大隊長。1978年5月，王樂義被確診患直腸癌，並成功咁做咗切除手術。但因肛門改道，腰裡多咗一個糞便袋，終生行動不便。同年秋，三元朱村支部改選，15名黨員一致揀咗王樂義擔任村黨支部書記。

1978年－1980年，王樂義帶領三元朱村全體村民用3年嘅時間，以「東嶺蘋果西嶺桃，南嶺山楂帶葡萄」嘅種植方案，成功提升村內3個低產埠嶺嘅產量，並將全村年人均純收入由原來嘅幾十蚊增長到1200蚊，解決咗村民嘅温飽問題。

1989年頭，王樂義去遼寧瓦房店學習大棚技術。同年10月，王樂義發明冬暖式蔬菜大棚。同年12月24日，三元朱村第一批越冬黃瓜上市，17個大棚平均收入2.7萬蚊。第2年，村內共起咗181個大棚。1990年起，王樂義開始喺全國範圍內推廣大棚蔬菜種植技術，至今已有20多個省市起咗蔬菜大棚，解決咗北方冬季食唔到新鮮蔬菜嘅難題。1991年開始，不斷研發無公害蔬菜種植，引入新品種，種植大棚果樹、花卉，開展無土栽培，種植綠色蔬菜等新技術，令三元朱村嘅蔬菜發展領先全國。1996年，新一代高標準大棚試驗成功。1997年，王樂義睇準國際市場，並喺2001年註冊咗「樂義」牌蔬菜商標，成功將三元朱嘅菜送出國。2002年，王樂義帶頭捐款，起咗總投資120萬蚊嘅「樂義實驗小學」。

1997年開始，王樂義先後當選做中共十五大、十六大、十七大、十八大、十九大代表。2000年4月，王樂義當選做「全國勞動模範」。2015年，王樂義攞到山東省第五屆省長質量獎。

註
-

1. ↑  就任時為山東省壽光縣孫集鄉

參考
--

### 引用

1. 1 2  齊淮東; 李海燕 (2005年12月). 《「菜王」王樂義》. 山東文藝出版社. ISBN 9787532925155.
2. ↑  〈「蔬菜大王」王樂義〉. 《搜狐財經》. 2011-07-04. 喺2017-08-16搵到.
3. ↑  〈壽光大事記（2000年）〉. 《壽光黨政信息網》. 2012-10-05. 原著喺2017-08-16歸檔. 喺2017-08-16搵到.

### 來源

* 《光明日報》對王樂義的報道
**第22屆約旦國會選舉**響2016年9月20日號舉行。

呢次選舉改咗用比例代表制，而且冇反對派杯葛，被人睇做民主改革向前邁進一步，但係國民反應冷淡，預料投票率會偏低。

制度
--

約旦國會選舉，超過四百萬夠十七歲國民都有投票資格，選出百三個國會議員。

過程
--

有投完票嘅民眾話，投票係盡公民責任，希望選出能夠真正代表自己嘅議員，造福國家同人民。

今屆選舉改咗選舉制度，採用全新嘅類似比例代表制，全國分成廿三個區，選民響所屬區域參選名單到揀心水嘅候選人，可以揀多過一個人，全國一共二百二十六張名單，一千二百五十二人參選。制度被睇做幫到多黨政治，反對派亦踴躍參選，包括話選舉制度唔公平，響上兩屆杯葛選舉嘅穆斯林兄弟會屬下政黨伊斯蘭行動陣線。雖然冇政黨杯葛，但係民眾反應冷淡，民意調查話，超過半數嘅受訪者話好可能唔會去投票，所以預料投票率會偏低。民眾唔願投票主要係覺得國會無能，超過八成人認為國會冇能力解決經濟問題、失業、貪污、地區安全之類嘅問題。

分析
--

有評論話新選舉制度，係約旦民主改革又向前邁進一步，但亦有分析話，選舉改革表面上增強咗政黨力量，但實際上仍然對傳統部落勢力有利，屬於政黨嘅名單只係佔咗百分之六，屬於部落勢力嘅有百分之四十三，顯示改革力度仍然唔夠。

攷
-

1. 1 2 3 4 5 6  （繁體中文）約旦國會選舉改類似比例代表制，now新聞，2016年9月20號。

| * 睇
* 傾
* 改
約旦 約旦選舉 |
| --- |
| 國會選舉 | 第1屆（1929年） ‧ 第2屆（1931年） ‧ 第3屆（1934年） ‧ 第4屆（1937年） ‧ 第5屆（1942年） ‧ 第6屆（1947年） ‧ 第7屆（1950年） ‧ 第8屆（1951年） ‧ 第9屆（1954年） ‧ 第10屆（1956年） ‧ 第11屆（1961年） ‧ 第12屆（1962年） ‧ 第13屆（1963年） ‧ 第14屆（1967年） ‧ 第15屆（1989年） ‧ 第16屆（1993年） ‧ 第17屆（1997年） ‧ 第18屆（2003年） ‧ 第19屆（2007年） ‧ 第20屆（2010年） ‧ 第21屆（2013年） ‧ 第22屆（2016年） ‧ |
| 地方選舉 | 第1屆（1995年） ‧ 第2屆（1999年） ‧ 第3屆（2007年） ‧ 第4屆（2013年） ‧ |
**萊·占士·他拔利**（粵拼：loi4 zim1 si5/si6 taa1 bat6 lei6；英文：**Roy James Tarpley**；1964年11月28號—2015年1月9號），簡稱**萊·他拔利**（loi4 taa1 bat6 lei6；**Roy Tarpley**，係美國一位嘅前籃球員，喺美國紐約州紐約出世，喺1988年贏過第六屆NBA年度新秀大獎。不過佢之後喺NBA嘅人氣就一直下滑，係因為喺1991年，佢食過可卡因嘅毒品，跟住人氣就一直下滑，最後佢喺1995年12月因為酗酒而一世冇得再打NBA。

但係佢喺歐洲嗰邊賺夠人氣嘅，之後佢去過全球嘅14個籃球會打過波，直到2006年佢退役為止。喺2009年3月佢同達拉斯牛仔籃球會同埋NBA打過官司，最後達成和解。

他拔利喺2015年1月9號死咗。究竟佢點死都重未明，不過有牛仔嘅內部人士話佢係死於肝衰竭。

註
-

1. ↑  "Athletes Who Damaged Their Careers With Drug Abuse". 原著喺2011年8月7號歸檔. 喺2015年1月13號搵到.
2. ↑  Tarpley Settles Lawsuit with NBA Yahoo Sports March 16, 2009
3. ↑  "Roy Tarpley, troubled but talented Maverick center, dies at 51". Dallas Morning News. January 9, 2015. 原著喺2015年1月10號歸檔. 喺January 9, 2015搵到.

出面網頁
----

* 他拔利喺nba.com嘅退役球員資料（繁體中文 / 簡體中文 / 英文）

* College & NBA stats @ basketballreference.com
* Fibaeurope.com profile
**沙梨頭市政綜合大樓**，俗稱**新水上街市**，響澳門聖安多尼堂區爹美刁施拿地大馬路，由2015年8月26號開工興建到而家。

背景
--

沙梨頭水上街市重建工程由中土集團澳門公司中標，項目計畫將原來兩層嘅水上街市大樓拆除，重建一座多用途市政綜合大樓。目前業主已完成原街市大樓嘅拆除工作，重建嘅街市總建築面積係二萬二千七百二十七點零八平方米左右，總層數係十三層。由於建築物大部分響海面，所以基礎樁同地面層板下結構施工都係屬於海上作業。呢嗰項目合同總價係二億一千八百幾萬葡幣，合同總工期係六百二十四日。項目起好之後嘅地面層、一樓同二樓係街市空間，售買魚類、肉類同熟食之類，一樓亦預咗位將來連接行人天橋又或者輕軌，三到七樓係公共停車場，加埋設有一百零三個電單車位同一百三十六個輕型汽車車位，九到十二樓係社區活動中心。

2015年8月26號，舉行沙梨頭水上街市重建工程動土儀式，由民署管理委員會主席黃有力主持動工儀式，黃有力話沙梨頭街市已經用咗三十幾年，民署相信透過重建嘅綜合大樓，更有利商販營商條件，亦可以為區內居民提供更理想嘅飲食、購物同消閒場所，提升區內居民嘅生活質素。

攷
-

1. 1 2 3  （繁體中文）水上街市重建工程昨動土 增至13層高設239車位 互聯網檔案館嘅歸檔，歸檔日期2020年3月28號，.，新華澳報，2015年08月27號。

| * 睇
* 傾
* 改
澳門澳門街市 |
| --- |
| 澳門半島 | 

|  |  |
| --- | --- |
| 花地瑪堂區 | 
* 台山街市
* 祐漢街市
* 青洲街市1

 |
| 聖安多尼堂區 | 
* 紅街市
* 南京街市1→水上街市1→臨時沙梨頭街市→沙梨頭市政綜合大樓2

 |
| 大堂區 | 
* 雀仔園街市
* 營地街市
* 泗𠵼街市1
* 娛樂街市1

 |
| 風順堂區 | 
* 海鏡街市1→下環街市

 |

 |
| 氹仔 | 

|  |  |
| --- | --- |
| 嘉模堂區 | 
* 氹仔街市

 |

 |
| 路環 | 

|  |  |
| --- | --- |
| 聖方濟各堂區 | 
* 路環街市

 |

 |
| 1 已經拆咗
2 起緊 |
新衞生署新界（沙田）法醫學大樓
**新界（沙田）法醫學大樓**（英文：**DH's New Territories (Shatin) Forensic Medicine Centre**），係香港一個公眾殮房，位於沙田大圍大圍下城門道7號，喺2022年12月29號正式落成同啓用，係重置後嘅富山公眾殮房，遺體儲存容量增加至830具，以應付日漸增加嘅服務需求同提升殮房嘅營運質素同衞生標準。舊有嘅殮房大樓喺2023年1月7號起停用。

簡介
--

新界（沙田）法醫學大為係衞生署轄下法醫服務嘅專門設施。大樓稱為「法醫學大樓」，突顯佢並非只提供公眾殮房嘅功能，更係一所結合多功能嘅現代化法醫病理學設施。樓高七層，提供符合傳染病控制、職業安全、健康標準嘅設備同設施。設有各種法醫病理學設施，包括冷藏室、冷凍庫、剖驗套間、化驗室等，更係全香港首次喺公眾殮房設有電腦掃描室，令法醫病理科醫生有更多途徑了解遺體狀況同進行深入病理學研究。

大樓亦為離世者家屬提供更多合適空間同更寬敞嘅環境，並設有三間室內遺體告別室，提供安靜同私隱度高嘅環境，俾家屬舉行簡單送別儀式。同時，大樓亦會用嚟做執法人員嘅培訓地點，提供進行刑事偵查同罪案現場調查培訓嘅用途。

附近
--

* 港鐵大圍站
* 富山火葬場

參考
--

1. ↑  〈衞生署新界（沙田）法醫學大樓正式落成〉. 《香港特別行政區政府 - 新聞公報》. 2022年12月29號.

出面網頁
----

* 中原地圖：富山公眾殮房
抽象代數入面，一個系數域為 {\displaystyle \mathbb {K} } 嘅多項式 *P*(*X*) 嘅**分裂域**（**根域**）係 {\displaystyle \mathbb {K} } "最細"嘅一個擴域 {\displaystyle \mathbb {L} } ，使到喺其中 *P* 可以被分解為一次因式 {\displaystyle X-r\_{i}} 嘅乘積，其中嘅 {\displaystyle r\_{i}} 係 {\displaystyle \mathbb {L} } 入面嘅元素。一個 {\displaystyle \mathbb {K} } 上嘅多項式並唔一定只係有一個分裂域，但係佢所有嘅分裂域都係同構嘅：喺同構意義上，{\displaystyle \mathbb {K} } 上嘅多項式嘅分裂域係唯一嘅。

術語同定義
-----

稱一個系數域為 {\displaystyle \mathbb {L} } 嘅多項式 *P*(*X*) 係 {\displaystyle \mathbb {L} } 嘅某個擴域 {\displaystyle \mathbb {L} } 中**分裂**，if and only if 呢個多項式可以用呢個域入面嘅元素分解（分裂）成最簡單嘅一次因式嘅乘積：

{\displaystyle P=\sum \_{i=0}^{k}a\_{i}X^{i}=\prod \_{i=1}^{k}(X-r\_{i})}
其中嘅 {\displaystyle a\_{i}\in \mathbb {K} }，{\displaystyle r\_{i}\in \mathbb {L} }。換句話講，*P* 嘅根都喺 {\displaystyle \mathbb {L} } 裏面。

令到 *P* 喺其中分裂嘅擴域 {\displaystyle \mathbb {L} } 有好多，譬如對於某個得 *P* 分裂嘅 {\displaystyle \mathbb {L} }，佢任意嘅擴域 {\displaystyle \mathbb {L} '} 亦都滿足。然而其中入面「最細」嘅域喺同構意義上係獨一無二嘅。所謂嘅「最細」域，係指符合下面條件嘅一個擴域 {\displaystyle \mathbb {E} } ：

1. 喺 {\displaystyle \mathbb {E} } 入面，*P* 可以分解為一次因式嘅乘積；
2. 喺 {\displaystyle \mathbb {E} } 嘅任何真子域（唔等於自己）入面， *P* 無任何方法可以好似咁嚟分解。

咁樣啲擴域叫做 *P* 喺 {\displaystyle \mathbb {K} } 上面嘅**分裂域**。

例子
--

如果 {\displaystyle \mathbb {K} } 係有理數域 {\displaystyle \mathbb {Q} }，多項式為 

*P*(*X*) = *X*3 − 2,
咁樣佢嘅分裂域 {\displaystyle \mathbb {L} } 可以係喺 {\displaystyle \mathbb {Q} } 之中加多三次單位根 {\displaystyle \omega } 同2 嘅立方根而得到嘅擴域：{\displaystyle \mathbb {Q} (\omega ,{\sqrt[{3}]{2}})}。因為呢個時候 *P* 可以寫成：

{\displaystyle P=(X-{\sqrt[{3}]{2}})(X-\omega {\sqrt[{3}]{2}})(X-\omega ^{2}{\sqrt[{3}]{2}})}
同一個多項式喺唔同嘅域上嘅分裂域唔一定相同，好似：

* 多項式 *x*2 + 1 喺實數域 **R** 上面嘅分裂域係複數域 **C**。
* 多項式 *x*2 + 1 喺準有限域 **GF**7 上面嘅分裂域係 **GF**72.

多項式 *x*2 - 1 喺準有限域 **GF**7 上面嘅分裂域係 **GF**7，因為喺其上 *x*2 − 1 = (*x* + 1)(*x* − 1) 已經分解完。

性質
--

給定多項式 *P*(*X*) 在 {\displaystyle \mathbb {K} } 上嘅分裂域 {\displaystyle \mathbb {E} }，假設 {\displaystyle \mathbb {E} } 入面 *P* 分解為

{\displaystyle P=\prod \_{i=1}^{k}(X-r\_{i})}
咁樣 {\displaystyle \mathbb {E} =\mathbb {K} (r\_{1},r\_{2},\cdots ,r\_{k})}。

對於域 {\displaystyle \mathbb {K} } 嘅一個代數閉域擴域 {\displaystyle \mathbb {A} } 同 {\displaystyle \mathbb {K} } 上嘅一個多項式 *P* ，存在 *P* 喺 {\displaystyle \mathbb {K} } 上面嘅唯一一個分裂域 {\displaystyle \mathbb {L} }，使到 {\displaystyle \mathbb {K} \subset \mathbb {L} \subset \mathbb {A} }。 

對於 {\displaystyle \mathbb {K} } 嘅一個可分擴張 {\displaystyle \mathbb {K} '}， {\displaystyle \mathbb {K} '} 嘅**伽羅華閉包**係一個分裂域，亦都係 {\displaystyle \mathbb {K} } 嘅包含 {\displaystyle \mathbb {K} '} 嘅一個「最細」嘅伽羅華擴張。一個咁樣嘅伽羅華閉包包含咗 {\displaystyle \mathbb {K} '} 入面任意元素 a 喺 {\displaystyle \mathbb {K} } 上面嘅極小多項式喺 {\displaystyle \mathbb {K} } 上嘅分裂域。

參考
--

* Dummit, David S. and Foote, Richard M. (1999). *Abstract Algebra* (2nd ed.). New York: John Wiley & Sons, Inc. ISBN 0-471-36857-1.
* David A. Cox. *Galois Theory* (1st ed.). Wiley-Interscience. ISBN 0-471-43419-1

睇埋
--

* 代數擴張
* 正規擴張
* 極小多項式
* 可分擴張
赤道日晷地平日晷
**日晷**（粵拼：jat6 gwai2）係一種喺古代未有鐘錶嗰時成日用嘅簡易儀器。原理係用太陽嘅東升西落運動，將地上啲影因太陽嘅變化規律而整嘅。

構造同特性
-----

日晷係由晷針同晷面兩部分組成。其中晷針用金屬條整，而晷面係劃住時線。晷針從晷面嘅中間穿出嚟，大多數同晷面垂直。而晷針嘅影喺陽光變咗個位之後就移到唔同嘅時線，就好似而家時鐘或手錶入面嘅時針噉。而晷面嘅刻度喺南北半球都唔一樣，但大多數嚟講，一般朝早嗰時，個影喺盤嘅西邊出現，跟住日影慢慢變短，向東北或東南移；喺太陽去到正南或正北最高位嗰時，針影喺正北或正南嘅方向，嗰時話明係中午；之後個影繼續向東南或東北移，直到個影喺盤嘅東邊；如估個影去到盤嘅東邊開始消失嘅話，話明嗰時係挨晚。而個影喺唔同緯度，出現同消失嘅時間都唔一樣。而個影喺北半球係偏北移，南半球係偏南移，所以點解北半球嘅晷面係順時針，南半球嘅晷面係逆時針嘅排法。

品種
--

日晷按晷面嘅唔同放法嚟分，佢可以分成地平日晷、赤道日晷、立晷、斜晷等。但大多數見到嘅係地平日晷同赤道日晷品種，由於太陽喺某個星期嘅指定兩三日內，升降路線都同晷面平行，所以晷針嘅太陽影喺晷面上做「勻速運動」。一般每年3月21號到9月23號期間，都要睇晷面上邊嘅影，而每年9月23號到第二年3月21號期間，都要睇晷面下邊嘅影。

* 赤道日晷
赤道日晷嘅晷針指向北天極，同地球嘅自轉軸平行。而晷面係一個圓盤，同赤道面平行，佢嘅上下兩個面有劃住時間或時辰。
* 地平日晷
地平日晷係由晷針同晷面整成，用日影嚟測到當日嘅節氣同時間。佢係水平放嘅，加上晷針成日垂直或同晷面傾斜，同赤道日晷唔一樣，晷面上嘅刻度都唔均勻嘅。

有關嘅書
----

* 中国少年儿童百科全书 自然·环境 第96页　浙江教育出版社 ISBN·7-5338-1946-2/G·1942

睇埋
--

* 月晷
* 圭表

出面網頁
----

|  |  |
| --- | --- |
|  | 維基同享有多媒體嘅嘢： **Sundial** |

* Sunbeams and Sundials – Guide to the sun, the seasons and sundials.
* A virtual sundial.
* Sundials
* Digital sundial patent, with description of related designs. The patent was filed June 1995 .
* MarsDial – Sundials carried on Mars rovers *Spirit* (MER-A) and *Opportunity* (MER-B).
* Sundial links – Collection of sundial links.
* **Sundials** – Tutorial about sundials, incl plan for folded paper sundial which can be xeroxed.
* Keppel Henge
* Nijmegen sundial generator – Generate the dial of a horizontal/vertical/cylindrical sundial online.
**社會民主黨**（日語：**しゃかいみんしゅとう**），簡稱**社民黨**，係日本一個左翼政黨。前身係日本戰後嘅萬年在野黨社會黨。

歷史
--

1996年1月，社會黨黨員大會決定改名做**社會民主黨**。不過社民黨一開局情況已經唔好，由創黨開始到10月嘅眾議院選舉，社民黨已經走咗超過一半嘅議員，大部分議員都過檔民主黨，連工會支持勢力都開始投向民主黨，原因係社民黨仍然堅持同自民黨聯合執政。10月嘅選舉，社民黨再由選前30席跌到15席。

1998年，社民黨退出執政聯盟。社民黨之後要到2009年先至同民主黨、國民新黨、新黨日本重新上台。僅僅1年之後，社民黨因為同民主黨喺美軍普天間基地問題上有分岐，社民黨就退出執政聯盟。

近年嚟因為黨員老化同親中、親北韓嘅政見，社民黨黨勢一日不如一日。喺吉田忠智做黨代表嗰陣，佢提議過社民黨同當時嘅民進黨合併，不過因為黨內保守派（好似舊黨代表福島瑞穗）反對而作罷。

喺第48屆日本眾議院議員總選舉，社民黨喺比例區嘅得票第一次跌破2%嘅關口，唔符合日本訂落嚟嘅政黨條件，從而影響政黨補助，呢次選舉進一步打擊社民黨嘅財政來源，點不知喺之後嘅第24屆日本參議院議員通常選舉，社民黨又攞返起碼2%嘅得票。

2019年尾，日本嘅自由派在野黨開始討論緊合併嘅事，當時嘅社民黨嘅黨首又市征治都表示支持，社民黨更加停咗本來喺2020年1月搞嘅黨首選舉。但係到2020嘅1月尾，由於當時嘅國民民主黨同立憲民主黨傾唔埋欄，在野黨合併嘅計劃暫時擱置，結果社民黨要重啟黨首選舉，由福島瑞穗重返黨首位置。福島對於在野黨合併嘅立場同又市唔同，佢唔多支持同其他在野黨合併。到咗9月，新嘅立憲民主黨終於成立，福島對於同新黨合併態度保守，但係另外三個國會議員就贊成社民黨同立民黨合併，而沖繩、大分、東京支部亦都傾向合併。到咗11月14號，社民黨開咗特別代表大會，最後容許想加入立民黨嘅議員離開社民黨，最後四個國會議員當中，得返福島瑞穗留喺社民黨，不過支持合併嘅照屋寬德後嚟縮沙，另外兩個議員就喺12月尾正式加入立民黨。

優勢地區
----

近年嚟，社民黨一路萎縮，依家嘅票倉主要集中喺九州嘅大分縣同埋沖繩縣，社民黨喺呢兩個縣有起碼10%得票。

選舉成績
----

#### 眾議院

| 選舉 | 領袖 | 票數 | 得票率 | 比例區票數 | 得票率 | 議席 | 結果 |
| --- | --- | --- | --- | --- | --- | --- | --- |
| 1996 | 土井多賀子 | 1,240,649 | 2.19% | 3,547,240 | 6.38% | 15 / 500 | 執政聯盟成員（96-98） |
| 反對黨 |
| 2000 | 土井多賀子 | 2,315,235 | 3.80% | 5,603,680 | 9.36% | 19 / 480 | 反對黨 |
| 2003 | 土井多賀子 | 1,708,672 | 2.87% | 3,027,390 | 5.12% | 6 / 480 | 反對黨 |
| 2005 | 福島瑞穗 | 996,007 | 1.46% | 3,719,522 | 5.49% | 7 / 480 | 反對黨 |
| 2009 | 福島瑞穗 | 1,376,739 | 1.95% | 3,006,160 | 4.27% | 7 / 480 | 執政聯盟成員（09-10） |
| 反對黨（10-12） |
| 2012 | 福島瑞穗 | 451,762 | 0.76% | 1,420,790 | 2.36% | 2 / 480 | 反對黨 |
| 2014 | 吉田忠智 | 419,347 | 0.79% | 1,314,441 | 2.46% | 2 / 475 | 反對黨 |
| 2017 | 吉田忠智 | 634,719 | 1.15% | 941,324 | 1.69% | 2 / 465 | 反對黨 |
| 2021 | 福島瑞穗 | 313,193 | 0.55% | 1,018,588 | 1.77% | 1 / 465 | 反對黨 |

| * 睇
* 傾
* 改
日本 日本政黨 |
| --- |
| 符合正式政黨條件嘅組織 | 

|  |  |
| --- | --- |
| 執政黨 | 
自由民主黨 · 公明黨
 |
| 在野黨 | 
立憲民主黨 · 日本維新會 · 日本共產黨 · 國民民主黨 · 令和新選組 · 參政黨 · 社會民主黨 · NHK黨
 |

 |
| 院內會派 | 
沖繩之風 · 碧水會
 |
**朱婷**（1994年11月29號—）係中華人民共和國女子排球員，司職主攻位，河南鄲城縣出世。2013年正式入選郎平執教嘅中國國家女子排球隊，家下係隊入面主力主攻手，著2號波衫。喺2016-17賽季效力土耳其球隊瓦基弗銀行女排俱樂部（Vakinfbank）。

朱婷曾多次代表國家青年同少年女子排球隊參加世界性頂級比賽獲得佳績。係國青隊同國少主力隊員，曾奪得2013年U20女排錦標賽嘅最有價值球員。

佢喺2016年夏季奧林匹克運動會奪得金牌，並當選奧運會女排最有價值球員（MVP），朱婷係繼郎平同馮坤之後，奧運史上第三位中國女排MVP嘅得主。

朱婷被視為係中國女排主攻線上嘅未來之星，係國家女排絕對主力。2013年，朱婷再度入選國家青年女排，同時首次入選新一屆中國國家女排大名單，受到郎平嘅賞識。憑借身高同埋彈跳優勢，佢嘅進攻點可以好高、力量亦夠。朱婷嘅心理素質亦比較出色，前後排都能夠進攻。佢連奪多個重要賽事嘅MVP及最佳主攻等殊榮，已被肯定為世界排壇球星之一。

出面網頁
----

* "FIVB Volleyball World Grand Prix 2013".


|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇係運動員楔位文。歡迎幫維基百科擴寫佢。睇 • 論 • 改 • 歷 |
朱嘉盈
**朱嘉盈**（粵拼：zyu1 gaa1 jing4；英文：**Norma Chu**，1981年—）係香港親中派政治人物兼煮食網紅，創辦食譜網站「DayDayCook日日煮」。朱嘉盈已婚未育，佢老公叫林德軒Sam Lim。據招股書顯示，2019年、2020年同埋2021年上半年，DDC凈虧損分別為人民幣1.58億、1.14億同埋3.46億元。[3]香港搵唔到資金[4]，日日煮喺2021年正式宣布同美國特殊目的收購公司（SPAC）合併形式喺美國上市。

生平
--

朱嘉盈11歲成家由香港移民美國，喺美國西雅圖華盛頓大學讀商業及財經學士。因為成績優異，獲摩根士丹利頒發獎學金到早稻田大學進修，畢業後返香港繼續喺銀行研究股票，30歲做咗滙豐私人銀行證劵部主管，負責大中華區證券研究。父母熱愛烹飪，令佢由細就對中式美食產生左濃厚興趣。

出於對美食同生活嘅熱愛，2012年，朱嘉盈離開滙豐，搞咗個煮食網站「DayDayCook日日煮」，同時開日日煮工作室教人煮嘢食，又拍片擺上YouTube，更喺新巴同城巴嘅電視系統Buzplay度播。

2015年正式開展中國大陸市場，2016年「DayDayCook日日煮」分別獲得A輪及A+融資，合共7000萬人民幣。A輪融資，投資者包括中國合一資本、MFund魔量基金，以及矽谷知名加速器500 Startups。同年，DayDayCook獲得由阿里基金領投嘅第二筆融資。

參與節目
----

* 2013年參加主持香港now TV煮食節目《煮角》同健康知識科普節目《維他命師》（《Now101煮角Chef Corner》）
* 2015年同明星一齊拍攝煮食節目《餸給最愛》，包括：張美妮、鍾舒漫、陳爽、泳兒、趙海珠。
* 2016年喺TVB《東張西望》示範啱年輕人口味嘅「懶人料理」
* 2016年接受TVB Pearl財經節目《Money Magazine》訪問分享創業心得

慈善
--

* 2015年Day Day Cook 推出食譜系列《日日煮食譜時令嚐鮮》，更會將新書第一版嘅部分版稅撥捐香港癌症基金會，支持佢嘅免費乳癌服務同關注乳癌活動，鼓勵女士定期檢查乳房健康。
* 2016年Norma同基督教勵行會合作推廣慈善杯，收益用嚟幫助香港低收入家庭細路、青海省孤兒及殘障細路。
* 2016年Norma參與《Feeding Frenzy – 音樂饗宴》 soundpocket & Contemporary Musiking Hong Kong 2016聯合籌款演出
* 2016年Day Day Cook參與香港世界宣明會《9蚊一餐》活動

選舉經歷
----

喺2021年9月，佢成為香港特别行政區選舉委員會科技創新界當然委員。

參考
--

1. 1 2  〈靚女炒股變炒餸 30萬Like年做800萬生意〉. 原著喺2016年5月29號歸檔. 喺2016年5月17號搵到.
2. ↑  〈DayDayCook日日煮上市｜SPAC赴美掛牌｜中國版Tattooed Chef〉. 《香港財經時報 HKBT | 股票股市分析 | 健康、娛樂、科技、生活資訊新聞》 (香港中文). 2021-09-06. 喺2022-01-27搵到.
3. ↑  SUN世代：分享色香味
4. ↑  〈一文睇清1448名新選委全名單〉. 《香港文匯網》 (中文). 喺2022-08-11搵到.
Sketch of Aristophanes
**阿里斯托芬**（Ἀριστοφάνης，約莫前448年—前380年），古希臘喜劇作家，雅典公民。被人睇成係古希臘喜劇尤其係舊喜劇至重要忌代表。相傳寫有四十四部喜劇，家下重剩返《阿哈奈人》(The Acharnians 425 B.C.)、《騎士》(The Knights 424 B.C) 、《和平》(Peace 421 B.C)、《雀》(The Birds 414 B.C)、《蛤乸》(The Frogs 405 B.C)等十一部。被人叫做「喜劇忌老竇」。

關於渠忌生平我等知得好少。我等估渠向約莫前448年雅典忌一個市區出世，渠阿爸可能叫腓利普斯。由前430年到前428年阿里斯托芬受到好好忌戲劇教育，之後開始發表劇本。一開始嗰三部發表嗰時渠毋寫自己忌名。之後亦都成日用其他名發表劇本。總共寫咗44部劇，有四部可能毋係渠寫忌。

渠嘅作品始終涉及到嗰時忌人同事，成日將渠等戲劇化同添尐幽默入去。阿里斯托芬亦都成日引用其他詩人（例如歐里庇得斯）忌作品，阿里斯托芬成日批評，甚至乎嘲弄蘇格拉底等人，尤其係同克利翁敵對。阿里斯托芬向前426年忌作品《巴比倫人》入邊對克利翁忌描寫搞到克利翁告渠誣蔑城邦。但爾個控告無任何後果。兩年之後克利翁又試著去剝奪渠雅典公民忌權利，但亦都無成功。有人話阿里斯托芬忌老竇係由羅得島抑或埃及遷入忌，後尾先攞到雅典公民權利。

阿里斯托芬忌作品好多次向比賽入邊攞到最高獎，已知有六次第一，四次第二。渠忌喜劇《蛤乸》（前405年）甚至被允許向前404年再參加同一比賽，爾個係一個非常之高忌榮譽。前390年通過抓采被任命做首席執政官。

渠三個仔亦都係喜劇作家。前385年上下阿里斯托芬死喺雅典。渠成世大多數時間系向雅典過忌。短期渠亦都向前431年至殖民忌愛琴那島上邊住過。一尊同米南德向一齊忌雙胸像係阿里斯托芬唯一留低忌肖像作品。今日爾尊像向波恩忌博物館入邊展出。

阿里斯托芬之前都有非常之多忌喜劇作家，但阿里斯托芬剩返嗰十一個劇本，係家陣留低忌至早忌希臘喜劇。渠剩返嗰尐劇本入邊,前九部同渠之前忌喜劇叫**舊喜劇**，剩返後邊嗰兩部就叫**中喜劇**同**新喜劇**。

**舊喜劇**忌特征係有廿四個人忌歌隊，重成日有四到五個演員擔綱演出；結構上邊由「序場」（prologue）、「入場」（parados）、「妙想」（a happy idea）、「辯論」（agon）、「場次」（episodes）、「致辭」（parabasis）同「終場」（komos）組成。
呢篇文講拆咗嘅流花廣州體育館。搵緊同名新啟用嘅體育館嘅話，請睇〈**廣州體育館**〉。

**廣州體育館**（粵拼：gwong2 zau1 tai2 juk6 gun2）係廣東廣州舊底一間體育場館，喺1957年10月2號起好，2001年5月18號拆咗，位置喺越秀區流花路同解放北路嘅交界西北角。

佢曾經係華南地區最大嘅體育場館，亦係廣州建築史嘅緊要建築之一，見證咗廣州公共建築由英法到蘇聯風格嘅過渡。

負責方
---

間嘢係著名畫則師林克明負責，廣州第一建築工程公司負責施工。

建築概覽
----

建築面積1.86萬平方米，入面用咗大跨度反樑薄板鋼架結構，跨度49米，高度22米，樣似長方形，屬室內體育館，四面觀眾席夾埋有5630個座位，左右兩邊亦整咗兩層樓高嘅舉重室、乒乓波室、羽毛球室、拳擊室、擊劍室等。北面有運動員休息室、更衣室、沖涼房同埋廁所。後座係練習館。

史
-

間嘢喺1956年9月開工，1957年9月起好。同年10月2號正式揭幕，嗰日最先搞穗港澳乒乓球賽，嗰時包括港隊球員——容國團有出席。唔少廣東本土體育健將——例如乒乓波世界冠軍——梁麗珍，羽毛球世界冠軍——侯加昌、庾耀東、關渭貞，體操世界冠軍——許志強，技巧世界冠軍——黎少文，舉重世界紀錄創造者——陳滿林、陳偉強等人都嚟過廣州體育館訓練同比賽。期間亦辦過各類演唱會，包括崔健、陳慧嫻、草蜢、李達成、陳汝佳、湯莉等人都喺呢間體育館唱過。

### 拆除

內文：越秀公園站
直到2000年前後，廣州地鐵因為話搞2號綫，必須要喺體育館一帶起越秀公園站同通去廣州火車站嘅區間隧道，當局認為若果唔拆體育館，會對施工造成好大難度，廣州市府為咗大大噉降低施工嘅風險決定拆咗渠，卒之喺2001年5月18號炸低咗呢間體育館。呢次爆破拆除亦被冠名做「中國第一爆」。

後續
--

體育館拆咗之後，原先喺體育館附近嘅越秀公園總站、廣州體育館總站嘅巴士站冚唪唥嘅路線都取消嗮，啲車都冚巴林轉場到機場路電車總站入面，亦有啲巴士改線路到第啲巴士站停。雖然原地皮喺2002年10月成為錦漢展覽中心用地，但随住2012年11月最後一次展覽結束之後，同年月8號正式停業兼拆卸，地皮到而家都未有動靜。

睇埋
--

* 廣州錦漢展覽中心

參考
--

1. ↑  金羊网-羊城晚报 (2008-03-29). 〈消失的何止摸得着的文化　汤国华点评11个案〉. 新浪. 原著喺2017-11-07歸檔.
2. ↑  廣東省志·城鄉建設
3. ↑  旧广州体育馆这一爆改变了什么 互聯網檔案館嘅歸檔，歸檔日期2020年3月16號，. 广州文史
4. ↑  〈停用在即 锦汉中心下月开拆 或建"越秀广州体育大厦"〉. 大洋网. 2012-10-15. 原著喺2012-10-17歸檔. 喺2017-11-28搵到.
**廣州電視台少兒頻道**（粵拼：gwong2 zau1 din6 si6 toi4 siu1 yi6 pan4 dou6）
，簡稱**廣州少兒頻道**，係廣州電視台屬下冇咗嘅青少頻道，主要播動畫片同自製節目，語言以粵語同普通話為主。

頻道主要喺早上同中午播放動畫片及自製嘅兒童節目。晚上播放自製嘅粵語生活節目。

頻道喺每日00:00～06:00收台。

史
-

2005年1月9號，頻道開播，初期嗌**廣州電視台青少頻道**。2006年改名為少兒頻道，並推出《同學》、《我是朗讀者》等自製嘅節目，亦每日播出《奇趣大自然》、《家有兒女》、《熊出沒》等外購嘅節目。

2020年5月19號，經廣電總局批復，由於廣州電視台要開播南國都市4K頻道，所以要決定將少兒、生活同購物三個頻道嘅高標清版停播。6月8號零時三十九分，頻道正式停播，有十五年歷史嘅少兒頻道成爲歷史。

攷
-

1. ↑   YouTube上面嘅嘅影片

出面網頁
----

* 廣州電視台少兒頻道嘅官方網站

| * 睇
* 傾
* 改
廣州廣播電視台（GZBN／廣州台） |
| --- |
| 市級 | 廣州J P · 新聞J P · 影視J P · 法治J P · 競賽J P · 南國都市4KJ P · 移動J P |
| 區級 | 白雲台 · 花都頻道 · CHRTV 從化 · PYTV · ZCBTV 增城 |
| 已停播 | 廣州有線電視台 · 花城J P · 生活J P E · 少兒J P · 購物J P · 精品欣賞（導視）J P |
| 註：P——普通話播出　　J——粵語播出　　E——英文播出 |
搵緊中國貴州黔東南嘅縣嘅話，請睇〈**劍河縣**〉。
劍河景色，喺劍橋城東「青龍橋」（Green Dragon Bridge）影
**劍河**（粵拼：gim3 ho4，英文：**River Cam**），又譯**康河**，係東英格蘭嘅一條河，流經劍橋市中心。

名
-

劍河個名係一個左借右借嘅故事。條河古時叫「格蘭打」(Granta)，後來有人喺河邊起咗條村，於是叫條村做「格蘭打橋」（古英語：Grantebrycge）。條村個名慢慢演化成「劍橋」（Cambridge），並因為劍橋大學嘅成立而令到條村出名過條河。所以中世紀時，啲人就掉返轉用條村個名嚟叫返條河，變成「劍河」(Cam)。而Granta呢個名就仍然用喺劍橋市以外嘅一部分劍河支流。

流域
--

劍河有兩大支流，一條叫Rhee，起源赫福郡；另一條叫Granta，起源雅息士郡。兩大支流喺劍橋市西南匯合成劍河，由南至北穿過劍橋市，呢截河就係遊客最熟悉嘅「後花園段」(The Backs)，大學唔少學院都跨過條河，主要大樓喺河東、花園同宿舍喺河西。條河去到抹大拉學院附近轉右，之後向東北流，去到伊利(Ely)加入大烏茲河(Great Ouse)，最後流出北海。

* 王后學院、數學橋王后學院、數學橋
* 聖約翰學院、嘆息橋聖約翰學院、嘆息橋
* 抹大拉橋、撐船碼頭抹大拉橋、撐船碼頭

康樂
--

劍河最出名嘅活動係扒艇(rowing)同埋撐船(punting)。扒艇用槳，用撥水嚟推隻船向前，係劍橋大學嘅主要運動項目，喺河嘅下游度扒。撐船用篙，靠篤河底嚟推進，遊客去劍橋必試。

另外，河上面仲有人扒獨木舟同釣魚。下游可以玩帆船。上游仲可以游水，但係市中心嗰截河太污糟，唔俾游。

* 扒艇比賽扒艇比賽
* 遊客撐船遊客撐船

連出去
---

* Conservators of the River Cam（劍河保育組）
| How to read a taxoboxHow to read a taxobox**劍麻** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 單子葉植物綱 Liliopsida |
|
|
|
|
|
| 目 | 天門冬目 Asparagales |
|
|
|
|
|
|
|
|
| 科 | 龍舌蘭科 Agavaceae |
|
|
|
|
|
| 屬 | 龍舌蘭屬 *Agave* |
|
|
|
|
|
|
|
| 種 | **劍麻** ***A. sisalana*** |
|

 |
|
| 二元學名 |
| ***Agave sisalana***Perrine |
|
|
|
|
|
|
|
|
|
|
|
|
|
|
|

**劍麻**（粵拼：gim3 maa4；學名：*Agave sisalana*），又叫**菠蘿麻**（bo1 lo4 maa4），係龍舌蘭科龍舌蘭屬嘅長年生草本植物，原產北美洲東邊或東南邊，而家喺全球各地嘅低緯度地區都可以搵到。

另外，呢種植物嘅抗污染同淨化空氣環境能力都好犀利下。

樣
-

佢嘅梗係粗而短，葉好似個觀音座噉排喺梗上；葉個樣好似把劍噉，長1～1.5m，闊10-15cm，直兼肉質結構，初生時有白霜，之後逐漸甩皮而變深藍綠；正凹背凸，大多數係全緣，先端有長2～3cm啡紅色刺尖。花係圓錐花序，高6m，一般係黃綠色，有好濃埐味；花梗長5～10mm，花被管長15～25mm，裂片似圓角披針形，長12～20mm，基部闊6～8mm；花絲一般生喺花被裂片基部，長6～8cm；花藥長大概25mm；子房係橢圓形，長大概3cm，花柱好似條線噉，長6～7cm，柱頭稍微膨大啲；每年夏天開花。果係蒴果品種，一般係橢圓形，長大概6cm，闊2～2.5cm。每年秋天結果。

用途
--

植物纖維可以用嚟做繩索；而麻葉渣可以做飼料；植株可以做道路、公園、街區景點、工廠同家庭嘅綠化植物。

### 藥用

劍麻嘅葉可以做藥。佢有涼血止血；消腫解毒。

出面網頁
----

|  |  |
| --- | --- |
|  | 維基同享有多媒體嘅嘢：**劍麻** |

|  |  |
| --- | --- |
|  | 維基物種有資料講：***劍麻*** |

* 剑麻 中醫世家
* 剑麻 A+医学百科
* 剑麻 Agave sisalana Perr. ex Engelm. 中国植物物种信息数据库
* 剑麻 中医药
* 劍麻 Jianma藥用植物圖像數據庫（香港浸會大學中醫藥學院）（繁體中文）（英文）
**Kiroro**（キロロ）係日本琉球人玉城千春同埋金城綾乃夾埋一齊嘅音樂組合。佢哋兩個都係來自沖繩縣中頭郡讀谷村。

Kiroro個名係玉城千春小學去北海道池田町交流嗰陣，響當地聽返來嘅蝦夷話來嘅。Kiroru係人行嘅大路，而Kiroro-an就係大、強健、強盛嘅意思。佢哋就決定用Kiroro來做佢哋組合嘅名。

成員
--

玉城千春（たましろ ちはる/Tamashiro Chiharu）係組合嘅歌手。而金城綾乃（きんじょう あやの/Kinjou Ayano）就負責彈鋼琴或者鍵盤樂器。兩人係同年出世，玉城千春大少少，響1977年4月17號出世，而金城綾乃就1977年8月15號。

緣起
--

兩個都係讀沖繩縣立讀谷高等學校，而且係同級，不過佢哋去到高二因為同班先至識得。玉城千春喺初中已經寫歌，後尾佢知金城綾乃彈琴好叻，就搵佢聽下自己作品，而金城就好開心咁同佢填埋簡譜。之後兩個放咗學就成日去音樂室夾歌。

高中畢業之後，玉城千春就入咗長崎衛斯理仁大學讀短期中文。而金城綾乃就留返響沖繩讀醫務有關嘅專門學校。響讀書期間，因為大家要分開同埋第日都可能各奔前程，所以想去錄音室錄低佢嘅作品畀兩人自己留念。點之去錄好之後，錄音師見佢哋嘅作品好正，就叫佢哋不如獨立發行出一隻單曲碟，響沖繩度買。1996年佢哋就出咗*長久*（長い間）呢隻碟，竟然一出就賣咗一萬隻以上。電臺、電視臺播放率重好高添。

之後兩隻單曲碟《向着未來》同埋另一首都一樣咁好成績。

1998年1月21號，JVC睇中佢哋響沖繩咁好成績，就同佢哋全國發行*長久*呢隻碟。

參考
--

1. ↑  "Profile | Kiroro official web site" (日文). 原先內容歸檔喺2019-05-04. 喺2020-08-19搵到.

出面網頁
----

* Kiroro官方網頁
* 中文簡介
Intel 1702 係全球最早嘅 EPROM 型式
**可擦除可規劃式唯讀記憶體**（英文：Erasable Programmable Read Only Memory，縮寫**EPROM**），由以色列工程師Dov Frohman發明，係一種斷電後都仲可以保留數據嘅電腦儲存芯片——即係非易失性（非揮發性）。佢係一組浮柵晶體管，俾一個提供畀電子電路中常用電壓更高電壓嘅電子器件分別編程。一旦編程完成之後，EPROM只可以用強紫外線照射嚟擦除。通過封裝頂可以見到硅片嘅透明窗口，好容易識別到EPROM，呢個窗口同時用嚟進行紫外線擦除。 

浮柵電晶體嘅截面示意圖
一個編程後嘅EPROM，可以保持數據大約10至20年，可以無限次讀取。擦除窗口一定要有嘢冚住，以防俾陽光擦除。舊電腦嘅BIOS芯片，一般係EPROM，擦除窗口會俾印上BIOS發行商嘅名、版本同版權聲明嘅標籤冚住。

一啲喺快閃記憶體出現前生產嘅微控制器，有用EPROM來儲存程序嘅版本，以利於程式開發；因為，如果用一次性可編程器件，喺調試時會造成嚴重浪費。

EPROM嘅型號同容量
-----------

除咗 1702 之外，EPROM 係 27 系列型號，各種容量同型號請睇附表，編號之前可能加有廠商嘅英文字頭，同一型號可能有唔同嘅速度同封裝方式，並附加喺編號後面。每個廠牌同型號嘅 EPROM 讀取上相容，但燒錄規範可能會有啲唔同。 (此外，用 EPROM 嘅 MCS48/51 家族 MCU 就係 87 系列)

部分比較新嘅 EPROM 可以由簽名模式（signature mode）進行型號自動識別，方法係將 A9 提升到 12V，晶片就會送出2 byte 嘅識別數據。由於唔係所有型號都有呢個功能（尤其係早期嘅型號），因此燒錄嘅時候有可能要人工指定型號。

| EPROM 型號 | 容量 — 位元（bit）數 | 容量 — 位元組（Byte）數 | 定址空間長度（十六進位） | 最後位址（十六進位） |
| --- | --- | --- | --- | --- |
| 1702, 1702A | 2 Kbit | 256 | 100 | 000FF |
| 2704 | 4 Kbit | 512 | 200 | 001FF |
| 2708 | 8 Kbit | 1 KB | 400 | 003FF |
| 2716, 27C16 | 16 Kbit | 2 KB | 800 | 007FF |
| 2732, 27C32 | 32 Kbit | 4 KB | 1000 | 00FFF |
| 2764, 27C64 | 64 Kbit | 8 KB | 2000 | 01FFF |
| 27128, 27C128 | 128 Kbit | 16 KB | 4000 | 03FFF |
| 27256, 27C256 | 256 Kbit | 32 KB | 8000 | 07FFF |
| 27512, 27C512 | 512 Kbit | 64 KB | 10000 | 0FFFF |
| 27C010, 27C100 | 1 Mbit | 128 KB | 20000 | 1FFFF |
| 27C020 | 2 Mbit | 256 KB | 40000 | 3FFFF |
| 27C040 | 4 Mbit | 512 KB | 80000 | 7FFFF |
| 27C080 | 8 Mbit | 1 MB | 100000 | FFFFF |
| 27C160 | 16 Mbit | 2 MB | 200000 | 1FFFFF |
| 27C320 | 32 Mbit | 4 MB | 400000 | 3FFFFF |

註: 1702 EPROM 係用PMOS邏輯製程，27 系列嘅其他型號中冇 C 嘅係用NMOS邏輯製程，含有 C 嘅就係比較新嘅CMOS邏輯製程。

EPROM圖像
-------

* 由擦除窗口睇 EPROM 晶粒由擦除窗口睇 EPROM 晶粒
* 32KB (256Kbit) EPROM 27C25632KB (256Kbit) EPROM 27C256
* EPROM 晶粒嘅 60倍 近照EPROM 晶粒嘅 60倍 近照
* 以 EPROM 嚟儲存程式嘅 8749 微控制器以 EPROM 嚟儲存程式嘅 8749 微控制器

DIP封裝28針腳 256 Kbit 容量嘅有窗口 EPROM 同無窗口 OTP EPROM 各一個

OTP EPROM
---------

以內建 OTP EPROM 嚟存放程式嘅 PIC16C57 微控制器
因為玻璃窗口造價貴，於是引入咗一次性可編程芯片（One-time programmable，OTP chip，或一種PROM），用喺唔需要重複燒寫嘅量產產品中可以降低ROM成本而廣泛使用；唯一唔同嘅係，EPROM芯片封喺唔透明嘅封裝中，因此呢種芯片喺寫入程序後冇得擦除。呢種一次性可編程技術，用喺生產EPROM同基於EPROM嘅微控制器。然而，一次性可編程EPROM慢慢俾快閃記憶體（flash memory）芯片所取代，後者有相近嘅硅片價格，並且喺一個無窗口封裝中可以重複編程。
**秦錦釗**，香港商人，前建萊集團主席，曾經有豪宅大王之稱，之後因為串謀銀行高層偽造信用狀而入獄。

早年生涯
----

秦錦釗喺中國出世，中學畢業後被派往農村耕田，79年偷渡去咗港，1983年同朋友喺內地合資經營工程機械廠，賺取第一桶金。

1989年，佢趁住六四事件買賣大埔康樂園同元朗錦綉花園獲利。去到1996年，佢又狂掃山頂豪宅，曾坐擁300個市值共40億元嘅豪宅，被冠以「豪宅大王」嘅稱號。

投資失敗、入獄經過
---------

不過，去到1998年嘅亞洲金融風暴，佢將大批物業抵押銀行融資，但因為多項物業交易撻定而被追討損失。去到2001年，佢被廉政公署拘捕，之後被控涉嫌串謀銀行高層偽造2.2億元信用狀。去到2004年，佢被判罪名成立，被判入獄六年半，之後上訴獲減刑至五年半。

佢嘅案件後來被改編為電視劇集《廉政行動2007》嘅其中一集，但係播出前，佢入稟高等法院控告金融管理局，指金管局高層曾經作失實陳述。本來1996年至1998年間， 當時嘅新華銀行（之後併入中銀香港）願意提高建萊集團嘅信貸額度，但就係因為金管局搞到新華銀行凍結批出嘅貸款額度，導致其公司周轉不靈以致倒閉，要求以億元計賠償，而之後新華銀行成立嘅專責小組調查建萊之後，亦無發現建萊嘅貸款有違規。佢嘅法律行動，亦令廉政公署一度考慮將呢集停播。

被控告洗黑錢
------

佢亦曾經被指喺2010年1月至2012年1月期間，涉嫌同人洗黑錢近32億元，2019年經審訊後獲判無罪釋放。

參考
--

1. 1 2 3 4  〈豪宅大王秦錦釗戴罪告金管局廉署改編劇集　明晚可能停播 | 蘋果日報 | 要聞港聞 | 20070914〉. *web.archive.org*. 2019-06-08. 歸檔時間2019-06-08. 喺2022-08-06搵到.`{{cite web}}`: CS1 maint: bot: original URL status unknown (link)
2. ↑  頭條日報. 〈涉洗黑錢判無罪獲發還訟費 前豪宅大王入稟要求更換訟費評估聆案官〉. 《頭條日報 Headline Daily》 (中文). 喺2022-08-06搵到.
| How to read a taxoboxHow to read a taxobox**馬來長吻鱷** |
| --- |
|  |
| 瀕危指標 |
| 易危 (VU) |
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 爬行綱 |
|
|
|
|
|
| 目 | 鱷目 |
|
|
|
|
|
|
|
|
| 科 | 鱷科 |
|
|
|
|
|
| 屬 | ***Tomistoma***Müller, 1846 |
|
|
|
|
|
|
|
| 種 | ***T. schlegelii*** |
|

 |
|
| 二元學名 |
| ***Tomistoma schlegelii***(Müller, 1838) |
|
|
|
|
|
|
|
|
|
|
|
|
|
|
|

**馬來長吻鱷**，又叫**馬來鱷**同埋**馬來假食魚鱷**，係東南亞最瀕危嘅一種鱷魚。

瀕危等級
----

馬來長吻鱷加入 CITES 附錄1，唔可以作商業買賣；1996年 IUCN 紅皮書目錄數據唔夠，2011年定為易危物種。

形態特點
----

形似恆河鱷，但馬來長吻鱷個頭會逐漸向口鼻收窄，而且冇食魚鱷雄性嘴尾尾嘅個球狀突起。身體為橄欖綠色，背脊有模糊嘅黑色橫條紋；腳強而有力，有助於游水，雙眼就有黃啡色嘅虹膜，呢點喺鱷魚中相當少見。

分布
--

分布喺泰國北部、馬來西亞、印度尼西亞。有報導話，喺 Sulawesi 同越南亦有馬來鱷喺度，但係未經進一步證實嘅。同灣鱷一樣，佢哋相信試過響嶺南一帶，主要係內陸河度，生活咗相當長嘅時間，啲古文係有過記載嘅。

雖然佢嘅殘骸骨頭曾經喺珠江河口一帶畀人發現，但喺香港搵到嘅相似骨骼碎片，但係啲專家研究唔能夠好確實咁話係馬來鱷嘅。

生物學
---

馬來長吻鱷個頭
馬來鱷主要棲息喺森林泥炭沼澤地。馬來鱷具細長而窄嘅嘴，適合捕魚，但係分析佢哋胃裏面嘅嘢，發現牠佢哋食得好雜，唔會凈係食一種魚。馬來鱷嘅胃裏面發現有食蟹猴、小鼷鹿、野豬、狗、雀仔、水巨蜥、蛇、蝦等，仲有石子同露兜樹嘅樹葉，有兩個 cases 重發現有好多寄生線蟲。

繁殖
--

鱷魚乸生到 2.5 - 3 米長嗰時就係「性成熟」，每年旱季 6 - 8 月就係築巢嘅時間。一般鱷魚巢都係起係大樹低嘅「泥炭丘」之上，泥炭丘係由死咗嘅植物咁嘅有機物沉積響樹根而形成，用葉、樹枝、碎木嚟築巢嘅，巢嘅形狀似個「小丘」，同其他鱷魚唔同，馬來長吻鱷唔會用用雜草。鱷魚巢直徑有 1.2 - 1.4 米，高約 0.6 米。蛋生喺蛋窩裏面，每窩有 15 - 60 隻蛋，蛋比較大。

分類
--

對於馬來鱷嘅系統同分類，專家睇法唔一致。根據形態學嘅證據，傳統方法將馬來鱷歸類為真鱷科或者亞科。

種群動態及保護
-------

熱帶沼澤嘅馬來長吻鱷,香港濕地公園
馬來鱷對生境嘅要求幾特別，要有特定嘅漂浮植物叢同成蔭嘅水邊棲息地，一段時間嘅森林伐木、修築水壩、開闢新水道、非法捕獵，已經使佢嘅棲息地方大量咁消失。

香港濕地公園現時飼養咗四條馬來鱷。佢哋都住響公園展覽館裏面嘅「濕地世界」。

資料來源
----

* 《香港生態情報》
* 《中國重點保護野生動物研究叢書：揚子鱷研究》
* 《兩生爬行類圖鑑》

參閱
--

* 鱷魚
* 香港濕地公園

攷
-

1. ↑  Bezuijen, M.R.; Shwedick, B.; Simpson, B.K.; Staniewicz, A.; Stuebing, R. (2014). "Tomistoma schlegelii". *The IUCN Red List of Threatened Species 2014: e.T21981A2780499*. doi:10.2305/IUCN.UK.2014-1.RLTS.T21981A2780499.en. 喺2022年12月18號搵到.
2. ↑  〈"南方本多毒，北客恒惧侵"：略论唐代文人的岭南意象〉. 《中国经济史论坛》. 2011-08-08. 原先內容歸檔喺2015-06-29. 喺2020-02-15搵到.